
Hív  társam,  dohányos  börböncém, 

Te  tisztítod  fejemet, 
Szép  pipám,  égő  kis  kemencém, 

Te  enyhíted  mellyemet. 

Füstecskéd  kereng,  forog,  játszik, 

És  megvallom,  vígasztal, 
De  alig  tűnik  s  már  nem  látszik, 

Azért  engem  meg  is  csal. 

Sőt  nem  csal,  leckét  ád  elmémnek, 
Mert  így  lesz  vége  életemnek, 
Élő  ember,  gondold  meg: 

Mint  a  füst  oszlik  hirtelenül, 

Ügy  magad  is,  fontold  meg, 
Elcseppensz  egykor  véletlenül. 


ÚTRAVALÓ 

Ne  marasszuk,  elmehet. 
Amint  tetszik,  úgy  vehet 

A  faképtül  végbucsut; 

Előtte  az  országút! 

A  3  [Már 

Már  elindult  jókorán,  | 

Sebespostán  szaporán.  1 

A  kakas  is  megörült, 

Vígan  szólott,  hogy  felült. 

Minden  lova  rúgjon  fel, 
A  rud  szege  hulljon  el, 

Repedjen  a  gyeplöszíj, 

Pincetokja  folyjon  ki. 

A  forgószél  kergesse, 
Záporeső  veresse: 

Igen  finom  ember  volt. 

Jó,  hogy  tőlünk  elpatkolt! 


TARKA  MADÁR 

Egy  kis  tarka  madár  víg  kedvében 
Szép  gyümölcsös  kertnek  ment  reptében. 

Ha  én  tarka  madár  volnék. 

Én  is  veled  elrepülnék, 
Tarka  madár. 

A  kis  tarka  madár  ott  akadott, 

Mert  két  lépvesszőcske  közt  ragadott. 

Ha  én  tarka  madár  volnék. 

Soha  veled  nem  repülnék. 
Tarka  madár. 

A  kis  tarka  madárt  kézre  kapták. 
Nem  bántották,  szépen  ápolgatták. 


[Ha 


Költeményes  Maradványiból 

Ha  én  tarka  madár  volnék, 
Mégis  veled  elrepülnék, 
Tarka  madár! 

A  kis  tarka  madárt,  jaj,  fogságba, 
Szorosan  bezárták  kalitkába! 

Ha  én  tarka  madár  volnék, 

Soha  veled  nem  repülnék. 
Tarka  madár! 

A  kis  tarka  madárt  jól  tartották, 
Cukorfalatokkal  meghizlalták, 

Ha  én  tarka  madár  volnék, 

Mégis  veled  elrepülnék, 
Tarka  madár! 

A  kis  tarka  madárt  kifosztották 
Tarka  tollaibul,  nyársra  vonták. 

Ha  én  tarka  madár  volnék. 

Soha  veled  nem  repülnék. 
Tarka  madár ! 


KÍSZTÖ  ÉNEK 

Üri  nemzet  eredete. 

Deli,  jeles  ép  termete. 

Gyöngyös,  köves  szép  ruhája, 
Ruhájánál  szebb  arcája; 
De  mit  használ,  ha  hamis? 

Szeme  kökény,  csillag  fénye 
Ámor  csuda  építménye. 


A  4  [Tüzet 

Tüzet  lobbant  pillantása, 
Mint  az  egek  villámlása, 
De  mit  használ,  ha  hamis? 

Alabástrom  fehér  nyaka, 

Piros  rózsát  nyit  ajaka. 
Sima  márvány  picin  álla. 
Tisztább  hónál  tisztább  válla, 
De  mit  használ,  ha  hamis? 

Pindus  hegyén  szebb  verseket 
Nem  mondanak  énekeket. 
Mint  mikor  ő  torkát  nyitja 
És  hárfáját  megindítja; 
De  mit  használ,  ha  hamis? 

Szép,  mikor  varr,  szép  mikor  ír, 
Szép,  ha  nevet,  szép  mikor  sír. 
Szép,  mikor  ül,  szép  mikor  áll. 
Jól  hajt  térdet,  cifrán  sétál. 
De  mit  használ,  ha  hamis? 

Tréfás,  nyájos,  hízelkedő. 
Bátor,  vidám,  kedveskedő. 

Sokkal  bíztat  mosolygása. 

Teljes  tárház  ajánlása. 
De  mit  használ,  ha  hamis? 


FORGANDÓ  SZERENCSE 

Fortuna  szekerén  okossan  ülj, 

Ügy  forgasd  tengelét,  hogy  ki  ne  dűlj: 


[Ha 


Költeményes  MaradvAnyiból     9 

Ha  szépen  vezetett, 
Ha  miben  kedvezett, 
Meg  ne  örülj. 
Fortuna  szekerén  okossan  ülj. 

Jó  kedve  s  kereke  egyaránt  jár: 
Forgandó,  változó:  ma  kinccsel  vár, 

Holnap  lenyomorít, 

És  megint  boldogít, 
Elhigyjed  bár: 
Jó  kedve  s  kereke  egyaránt  jár. 

Érdemre  nem  tekint,  szemtelen,  vak: 
Kire  ma  vont-aranyt,  holnap  szűrt  rak. 

Tudják,  kik  táborát 

Lakták,  és  udvarát. 
Sok  nagy  urak; 
Érdemre  nem  tekint,  szemtelen,  vak. 

Hol  édes  jó  anyád,  hol  mostohád; 
Dolgárul  senkinek  számot  nem  ád. 

Megböcsül,  megaláz, 

Magasztal,  legyaláz, 
Bút  hoz  reád: 
Hol  édes  jó  anyád,  hol  mostohád! 


A  FESZÜLETHEZ 

Szüzek,  ifjak,  sírjatok. 
Mélyen  szomorkodjatok. 

Keseregjen  minden  szív. 

Aki  Jézussához  hív. 

A  5  [Nin- 

Nincsen  abban  irgalom, 
Hozzád  buzgó  fájdalom, 
Aki  téged  meg  nem  szán, 
Ó  Jézus,  a  keresztfán! 

Gyenge  testén  sebeit, 
Vérrel  buzgó  kékeit, 

Aki  látja  és  nem  sír. 

Élő  hittel  az  nem  bír. 

A  kősziklák  repednek. 
Nap  és  hold  setétednek. 
Minden  állat  megindul. 
Csak  a  bünes  nem  búsul. 

Szállj  szivedbe,  sirasd  meg 
Bűneidet;  s  gondold  meg: 
Hogy  az  Isten  fia  volt. 
Aki  érted  így  megholt! 

ÁNYOS  PÁL 

PANASZOS  VERSEIBŐL 

EGY  HÍV  SZÍVNEK  KESERVE 
KEDVESE  SÍRJÁNÁL 

ím,  koporsód  ajtajánál  áll  hív  szeretöd, 
De  látom,  hogy  bé  van  zárva  setét  temetőd. 
Nyisd  fel  1  készen  vár  már  ölem,  hogy  ölelhes- 

[sen: 
Szívem  pedig,  hogy  itt  veled  elenyészhessen; 
Ah!  kegyetlen  Párkák, 
Kik  e  sírba  zárták 
Szívemet, 
Kedvemet 
Füstbe  oszlatták. 

Ó  Halál !  mit  kegyetlenkedsz  az  oly  szíveken. 
Kik  csak  most  kezdtek  örülni  szent  hívségeken. 
Mit  mutatod  hatalmadat  gyenge  ágakon. 
Csak  tegnapi  hajnalban  nyílt  virágszálakon? 
Bús  birodalmadnak 
Mi  örömet  adnak, 
Ha  ezen 
Erőtlen 
Szálak  hervadnak? 


De  nem  jő  hívemtől  szózat,  nem  jő  felelet. 
Mely  keresztül  hatná  ezt  a  gyászos  fedelet; 


[0. 

Ó,  pedig  mely  jól  ismerte  előbb  szavamat! 
Most  hagy  elősször  egyedül  sírni  magamat! 
Ha  előbb  könyvem  folyt, 
Velem  eggyütt  gyászolt; 
Örömünk, 
Gyötrelmünk 
Közönséges  volt. 

Már  a  halál  feloldozta  ily  köteleit; 
Nem  boríthatják  már  könyvek  ékes  szemeit. 
Nyugodj  tehát,  áldott  lélek,  békességedben! 
Tudom,  ha  nem  szólsz  is,  képem  fenn  van  szí- 
Míg  bennem  a  lélek  [vedben. 

Piheg,  gyászban  élek; 
Már  többet 
Víg  kedvet 
Nem  is  reméllek. 


EGY  BOLDOGTALANNAK 

P  A  N  A  S  SZ  A  I 

A  HALAVÁNY  HOLDNÁL 

Szomorú  csillagzat!  mely  bús  sugárokkal 
Játszol  a  csendesen  csergő  patakokkal; 
Csak  te  vagy  még  ébren  boldogtalanokkal. 
Kiknek  szívek  vérzik  s  küszködik  bajokkal. 

Hallodhogy  sóhajtnak  estvély  homályában. 
Midőn  a  természet  szunyadoz  álmában. 
Nincs  álom  ezeknek  gyászos  kunyhójában ! 
Eltűnt!  eltávozott  boldogabb  hazában! 


[Ott 

Ott  egy  temetőnek  látom  keresztjeit: 
Bágyadt  szél  mozgatja  ciprus-leveleit: 
Ó!  az  árnyékozza  soknak  tetemeit, 
Kik  velem  érezték  az  élet  terheit. 

Egy  fejér  árnyékot  szemlélek  sírjából 
Suhogva  felkelni,  halottas  honjából; 
Vájjon  nem  lesz-e  ez  azoknak  számából, 
Kik,  mint  én,  könyveztek  szívek  fájdalmából? 

Ó,  bár  felém  jönel...  nem  félnék  képétől, 
Többet  reményiének  borzasztó  lelkétől, 
Mint  élő  halandók  szemfényvesztésétől, 
Kiknek  számkivetve  vagyok  kegyelmétől! 

Jaj!  de  ismét  eltűnt...  ez  is  fut  engemet! 
Talán  észrevette  hullani  könyvemet! 
Ó!  Hát  nincs  már  senki,  aki  nyögésemet 
Hallaná,  s  enyhítni  akarná  ügyemet! 

Üss  te  boldog  óra!  amely  ínségemből 
Ki  fogsz  szóllítaní  ily  sok  gyötrelmemből! 
Szakaszd  ki  e  sebes  szívet  kebelemből! 
S  csinálj  port  agyagból-készített  testemből! 

Talán  majd  valaki  jő  sírom  szélére!  .  .  . 
S  akasztván  egy  darab  fátyolt  keresztjére, 
Reá  emlékezik  barátja  szívére, 
Egy  könyvet  gördítvén  hideg  tetemére. 


^37 

BÜSONGÁS 

lm,  a  tavasz  vége  még  el  sem  érkezett, 
Már  is  a  forró  nyár  heve  következett. 
Elmúltak  víg  kedvem  kevés  szebb  órái. 
Lehulltak  reményem  alig  nyilt  rózsái. 
Itt  az  ösz,  félig-ért  ritka  gyümölcsével, 
Közelget  a  tél  is  havával,  jegével; 
S  mig  fiatal  korom  napjait  számlálom. 
Eltűnik  életem  mint  egy  rövid  álom. 


SERKENTŐ  ÉNEK 

Szedjük  életünk  virágit, 

Most,  mikor  még  illatoznak, 
S  a  tavasz  vidám  szellői 

Lengedezve  játszadoznak. 

Kert  az  élet:  de  rózsáit 

Óva  kell  s  vigyázva  szednünk, 
S  a  tövistől,  hogy  kezünket 

Meg  ne  szúrja,  őrizkedjünk! 

Szedjük  óva  s  őrizkedve. 

Szedjük  hát,  míg  illatoznak, 
Míg  a  víg  tavasz  szellői 

Fürteinkben  játszadoznak  I 

[így 

így  lehet  még,  szívepesztö 

Bánátinkban  csendesednünk, 
S  bal  szerencsénk  ellenére 

Jobb  reményre  élemednünk. 

így  lehet  bajunk  felejtve, 

Még  örömben  részesednünk, 
S  kertünk  édes  illatjától 

Néha  szinte  részegednünk. 

Szedjük  életünk  virágit, 

Szedjük  hát,  míg  illatoznak; 
Míg  a  víg  tavasz  szellői 

Fürteinkben  játszadoznak. 


GYÖTRŐDÉS 

Ki  nyög?  melyik  boldogtalan 
Kiált  megint  e  bú  helyén? 

Ki  háborít  fel  untalan 
Magánosságom  éjjelén? 

Hallom,  hallom  keservedet. 

Te  vagy  lelkemnek  egy  fele! 
Érzem  minden  gyötrelmedet. 

Érzem;  s  szívem  reped  belel 

De  ah!  hozzád  nem  juthatok, 
Hiába  nyújtom  karjaim. 

Ah!  senkit  meg  nem  hajthatok, 
Nem  hallja  senki  jajjaim! 


[Felel- 

Felelnek  ím  a  kőfalak 

S  kérésimet  kettőztetik: 
őrzőimtől,  hogy  lássalak, 

Fájdalmim  meg  nem  nyerhetik. 

A  kőfal  szánja  sorsodat, 

S  kérésid  azt  megilletik : 
őrzőidtől  barátodat 

Hogy  láthasd!  meg  nem  nyerhetik. 

Nagy  ég!  tekintsd  nehéz  baját. 
Küldj  néki  éltető  reményt! 

Avagy  te  nyisd  meg  ajtaját, 
S  bocsásd  el,  ó  Halál,  szegényt! 


A  SZENVEDŐ 

Elmém  veszélyes  andalgásiból 
Magamba  térvén,  s  zárhelyem 
Ezernyi  könyveimmel  áztatott 
Porába  hajtván  térdemet. 

Némán  imádva  tisztelem 
Mennyei  nagy  felségedet! 
Leborulva  csudálom 
Megfoghatatlan  bölcs  tetszésedet ! 

Mert  látom,  érzem,  hogy  tilos  felérni; 
„Honnan,  s  miért  van  ennyi  rossz? 
Mért  szenved  úgy  a  jámbor  erkölcs? 
S  mért  győzedelmes  a  gonosz?" 


[S  hoz- 

S  hozzád  emelvén  újólag 
Lánctól  törődött  két  kezem, 
S  nedves  homályban  lábbogó, 
Halálra  vált,  bús  képemet. 

Elődbe  terjesztem  —  ne  vesd  meg,  ó  uram! 
Elődbe  terjesztem  szokott  kérésemet! 
Halld  meg  keserve  tengerének  mélyiböl 
Hozzád  kiáltó  lelkemet! 

Tekints  le  rám!  Atyai  kegyelmed  fényiből 
Bocsásd  fejemre  csak  egy  súgárodat! 
Ne  hagyj  el,  ó  irgalmazó! 
Ne  hagyd  el  alkotmányodat! 

Ne  hagyj  el  engem, 

Ó  én  teremtőm!  én  atyám!  oltalmazom! 

Én  egy  uram ! 

Én  Istenem. 


A    FRANCIAORSZÁGI 
VÁLTOZÁSOKRA 

(17  8  9) 

Nemzetek,  országok!  kik  rút  kelepcében 
Nyögtök  a  rabságnak  kínos  kötelében ; 
S  gyászos  koporsóba  döntő  vasigátok 
Nyakatokról  eddig  le  nem  rázhattátok; 
Ti  is,  kiknek  vérét  a  természet  kéri. 
Hív  jobbágyitoknak  felszentelt  hóhéri, 
Jertek!  s  hogy  sorsotok  előre  nézzétek, 
Vigyázó  szemetek  Parisra  vessétek! 

B  [Szent- 

SZENTJÓBI 
SZABÓ  LÁSZLÓ  SÍRJÁNÁL, 

KI  KUFSTEINBAN  1795  OKT.  10-ÉN 
MEGHALT 

Őnéki  megnyitotta  már 

Révét  a  jóltevö  Halál: 
A  mi  hajónk  habok  közt  jár, 

S  nem  tudjuk,  partot  hol  talál. 

Ti  szüzek!  s  ti  is,  ó  Tirol 

Ifjú  polgári!  jöjjetek, 
S  az  emberség  barátiról 

Barátom  sírján  zengjetek. 


[DAY- 


DAYKA  GÁBOR 

KESERGŐ  VERSEIBŐL 


TITKOS    BÚ 


Homályos  bánat  dúlja  lelkemet. 
Talán  újulnak  régi  szenvedésim; 
Talán  tündér  elöre-érezésim 
Rémítnek,  s  új  lest  hány  a  végezet. 
Sirnék:  de  csak  elfojtott  sóhajtások 
Emelkednek  kétséges  szívemből; 
Csak  rejtett  ah,  csak  néma  jajgatások 
Váltják  egymást,  s  a  titkos  bú  elöl. 

Ó  végezés,  örömkönyüt  nem  várok. 
Részt  abban  egy  sebes  szív  nem  vehet, 
Mely  önnyugtának  gyilkolója  lett; 
De  annyi  jaj,  de  oly  keserves  károk, 
De  ez  emésztő  bú  enyhítsen!  Adj 
Csak  egy  könycseppet  méltó  bánátimnak 
S  azonnal  hozd  el  végét  napjaimnak:  — 
Vagy  e  szikláknál  itt  keményebb  vagy ! 


A  VIRTUS  BECSE 

Voltak  szerencsés  napjaim,  hol  szelíd 
Öröm  követte  nyomdokimat,  s  hevült 
Lelkem  tüzétől  megragadva. 
Átölelem  az  egész  világot. 

B  2  [A  hüs 

A  hüs  pataknak  bús  zuhanásai, 
A  lágy  fuvalmak  lengedezései 
Éjféli  csendben,  a  susogló 
Ágak,  az  illatos  hant  virági 

Elfogtak  egykor,  s  nem  magyarázható 
Örömbe  sülyedt  lelkem;  eloszlaták 
Keservimet,  kisírtam  a  bút 
Édes  özönbe  merült  szemekkel. 

Ti  boldog  órák!  Hasztalan  esdeklem 
Utánok.  A  bús  vízözön  évei 
Közt  semmiségbe  tért  időknek 
Fejthetetlen  zavarába  dőltek! 

Virtus!  csak  a  te  nyomdokidon  lehet 
Eljutni  boldogságra!  te  mennyei 
Vígságra  hívtad  tisztelődet, 
S  nem  keresett  örömökre  vontad. 


KESERGÉS 

A  csendes  éj  bús  asszonya  csillagos 
Fejével  intett,  s  a  csecsemő  korát 
Feljül  nem  élt  királyi  nappal 
Anyja  szelíd  kebelébe  sülyedt. 

A  játszi  Morfeus  álmadozásival 
Elszenderítő  mákszemeit  rokon 
Kezekkel  hinti  széjjel  a  lágy 
Szúnyadozásnak  eredt  szemekre. 


[Halotti 

Halotti  csendben  fekszik  az  érező 
Természet,  és  a  nappali  gondokat, 
S  a  bút  s  az  élet  aggodalmit 
Megfelelő  nyugalommal  űzi. 

Csak  én  panaszlom  régi  keservimet 
Lengő  homályban  a  könyörületes 
Echónak;  —  ah,  ö  bánátimra 
Itt  rokon  hangzatain  felelget! 

Csak  nékem  hullnak,  fátyolos  asszonya 
A  csendes  éjnek,  gyöngyeid  hasztalan! 
Csak  nékem:  ah,  mert  jőni  álmát 
Harmatozó  szemeimre  tiltasz! 

De  nem  sokára  bús  alakú,  szelíd 
Testvéred  immajd,  a  tehetősb  Halál 
Int  és  puhább  álomra  mindent 
Átölelő  kebelébe  hajlok. 


B  3  [VER- 

KELLEMETESEN  MULATÓ 
NYÁJASKODÁSAIBÓL 


LILLA 


Még  repdes  enyelgve  az  alkonyi  szél, 
S  csókjára  megrezzen  a  rózsalevél: 
Sír  Lilla,  s  az  érre  leszögzi  szemét. 
Mely  zúgva  gyorsítja  előre  vizét. 

„Ah!  így  fut  előliem  az  édes  öröm, 
Azóta,  hogy  búmot  elhagyva  nyögöm. 
Megszegte  az  álnok!  megszegte  hitét; 
Fillisnek  eladta  örökre  kezét." 

Ezt  mondja  zokogva,  s  egy  dombra  ledül. 
Hol  szíve  a  szótlan  keservre  hevül. 
Ó  lányka!  mit  bánod  e  csalfa  kezét? 
Nem  férjfi  az,  aki  megszegte  hitét. 


KLÁRIKÁHOZ 

Amott  a  hegynek  zöld  tövén 
Egy  domb  ül  a  völgy  kezdetén, 
S  ezen  parányi  kis  tanyám: 
Jer,  nézd  meg  Klárikám! 
Mellette  csörg  a  friss  patak, 
Melynél  bárányok  játszanak. 


[Nem 

Nem* bő,  de  nékünk,  Klárikám! 
Elég  lesz  kis  tanyám. 

Előtte  nagy  tölgy  gallyazik, 
Hol  sok  madárszó  hangozik. 

Körülte  szép  gyümölcsös  fák, 

S  víg  rózsabokrocskák; 
A  nap  nem  éri  ajtaját, 
A  szél  nem  rázza  oszlopát; 

Hő  ahhoz  vagy  hüs  át  nem  fér, 

Ki  kis  tanyámba  tér. 

A  víznél,  mely  lent  folydogál, 
Egy  fülmilécske  sírdogál, 

S  a  szírt  felfogván  daljait, 

Megnyújtja  jajjait. 
Itt  lelvén  eddig  kedvemet, 
Magam  töltöttem  éltemet; 

De  tiszta  szívbül  osztozok, 

Ha  véled  lakhatok. 

E  kis  tanyámban  úr  vagyok, 
Napestig  bátran  vígadok, 

S  mihelyt  az  alkony  ágyba  vet, 

Az  álom  rám  nevet. 
Ha  megvizsgálod,  kedvesem! 
Tudom,  megtetszik  rejtekem: 

Csak  nő  hiával  van  tanyám: 

Jer,  térj  be  Klárikám. 


B  4  [VIRÁG 

VIRÁG   BENEDEK 

POÉTÁI  MUNKÁIBÓL 

BÁTORÍTÁS 

Oh  szent  Igazság!  aki  hatalmadat 
S  megtisztelendő  fényedet  e  csalárd 
Világ  előtt  elrejtve  tartván, 
Számtalan  üldözetek  között  vagy : 

Jer,  jer!  födözd  fel  mennyei  képedet 
A  pártütőknek,  kik  koronás  fejed 
Ellen  kikelvén,  ostromolják 
Trónusodat  buta  fegyverekkel; 

S  megszégyenülvén  színed  előtt,  dühös 
Bűnének  átkát  fogja  kesergeni, 
A  fényes  erkölcs  mord  irigye, 
A  fenekedni  szokott  gonoszság. 

A  nagyra  termett,  bátor  az  ég  szakad 
S  bús  csattogással  mennykövi  hullanak, 
A  nagyra  termett,  Istenének 
Féli  s  imádja  dicső  hatalmát. 

Ama  borostyánágokat,  érdemes 
Lantodnak  ékes  cimerit,  a  kaján 
Hiába  bűbájolja,  zölden 
Fognak  azok  fejeden  maradni. 


[Lantom- 

LANTOMHOZ 

Ó!  ha  szép  híred  vala  gondom  eddig, 
S  általam,  kis  lant,  nevet  érdemeltél: 
Jer,  magyar  dalt  zengj :  magyar  a  te  honnod 

Nem  Görögország. 

Cifra  bokrétát  ne  remélj  azonban; 
Nem  magyar  földön  terem  a  borostyán; 
Vagy,  ha  kél  is  már,  sok  időre  nő  fel 

Mái  világban. 

Amit  embernek  keze  nyújt,  veszendő: 
Halhatatlant  vár  s  keres  a  valódi, 
A  nemes  virtus:  maga  őmagának 

Bére,  jutalma. 

Egy  magas  hegynek  tetejére  tette 
Templomát,  melynek  tele  van  tövissel 
Útja:  környékét  kifacsart  vereték 

Tengere  mossa. 

Nagy  nehézségű,  repedett,  lecsüggő 
Szirtéit  zúgó  szelek  ostromolják, 
S  a  tüzes  villám  ropogó  haragja 

Döngeti,  rázza. 

Számtalan  népek  seregeinek  öszve 
Tágas  aljánál,  kiket  üdvözölvén 
Szent  mosolygással,  s  neki  bátorítván 

A  Kegyes,  így  hí: 


B  5  [  Jőjje- 

„Jöjjetek  hozzám!"  Megijedve  hallja 
E  dicső  szót  a  puhaság:  pirulva 
Ballag  el,  s  szégyenhelye  rejtekébe 

Visszalopódzik. 

Megjelent,  hogy  csak  valamit  csudáljon: 
Látta,  hogy  nincsen  piperéje;  látta, 
Hogy  kezét,  képét  kisütötte,  törte 

A  dolog,  a  nap. 

„Jöjjetek!"  hangosb  szava  a  henyéllö 
Lomhaság  szivét,  (egek!  engedelmet!) 
Mint  sebes  mennykő,  megütötte,  s  eldőlt 

A  csuda  állat. 

„Jöjjetek!"  S  ekkor  vetekedve  minden 
Nemzetekből  a  jelesebb  vitézek, 
S  a  szelid  Pallas  követői,  méltó 

Bajnoki  mentek. 

A  nagy  Árpádot  sok  ezer  sereggel, 
S  Hunyadit  láttam  koronás  fiával. 
Már  jeget  törtek;  mire  várakoztok? 

Ifjak!  utánnak! 


EGY  KIS  VIGASZTALÁS 

A  Szerencsével  ne  perelj  barátom! 
Hogy  reád  nem  néz  s  mosolyog  szünetlen; 
Nem  hagy  el  senkit,  noha  messzi  lenni 

Látszatik  olykor. 


[Csak 

Csak  remélj,  s  víg  légy.  Igaz  a  Szerencse; 
Jár,  forog;  mint  jó  anya;  tégedet  ma 
Elkerült,  holnap  repeső  örömmel 

Meg  fog  ölelni. 


[KIS- 


KISFALUDY  SÁNDOR 

HIMFY  SZERELMEIBŐL 


DALOK 

A  KESERGŐ   SZERELEMBŐL 

1. 

Az  életnek  tengerében 

Két  örvény  van:  szíu  és  ész; 
A  kettőnek  eggyikében 

A  jobb  ember  könnyen  vész. 
Az  ész  ezer  bajt  okozó ; 

Ezt  el  lehet  kerülni; 
A  szíu,  minthogy  ragadozó 

Könnyű  benn  elmerülni. 
Engem  a  sors  forgó  szele 
Ez  örvénybe  csapott  bele; 

S  elragadt  ez  engemet 

A  szív  szerzi  vesztemet. 

2. 
Hogy  anyám  megnyugtathatta 

Minden  kívánságomat; 
S  egy  pohár  víz  elolthatta 

Minden  szomjúságomat; 
Midőn  gyermektársaimmal 

Csigást,  lapdást  játszottam, 
És  rövidke  lábaimmal 

Lepkék  után  futottam; 

[Madár- 

Madárfészket  keresgéltem, 
Egy  örömmel  mást  cseréltem; 

Boldog  voltam  én  akkor: 

Ó  gyönyörű  gyermekkor! 

3. 
Mikor  egyszer  pelyhesedtem, 

S  a  gyermekből  legény  lett, 
S  gondolkodtam  elmélkedtem, 

S  a  szív  bennem  erezett; 
Hogy  megjárták  omladékit 

Szivem  s  elmém  Hellának, 
S  bámulandó  dőledékit 

A  hajdani  Rómának; 
S  gondolatim  fellengeztek, 
Kivánatim  ébredeztek, 

S  érzeményim  zsibongtak, 

Örömim  is  borongtak. 

4. 
Amióta  felserdültem. 

Keblem  tüzet  neveié: 
Bizonytalan  tárgyért  fűltem, 

S  így  szívem  nem  fájt  bele. 
De  mihelyt  őt  megpillantám, 

Lelkem  mindjárt  megdobbant: 
Ö  azi  félve  rebegé  szám, 

S  a  tűz  bennem  fellobbant. 
Mélyen  érezvén  hatalmát. 
Megvallottam  diadalmát; 

Hatalmát  ő  szerété. 

Diadalmát  megveté. 

5. 
A  szív  minden,  —  azt  tartom  én, 

Mindennek  az  eleje: 

[A  sziv 

A  szív  győzvén  vagy  győződvén 

Jó  vagy  rossznak  kútfeje. 
Szívem  szerzé  örömimet, 

Míglen  még  szabad  voltam; 
Szivem  szerzi  keservímet, 

Miólta  meghódoltam. 
Lábához  tévén  szívemet, 
És  szívemmel  mindenemet, 

Estem  e  kelepcébe  — 

Hatalmának  kénnyébe. 

6. 
Semmiként  sem  remélhetvén 

A  kemény  szív  irgalmát, 
S  tovább  immár  nem  tűrhetvén, 

Fájdalmaim  nagy  halmát: 
Vérző  szívvel  kifejtőztem 

Barátim  karjaiból 
S  a  nagy  harcba  kiköltöztem 

Hazámnak  határiból. 
Ott,  hegyeken  s  völgyeken  túl. 
Hol  Mars  vért  ont  s  népeket  dúl. 

Kínom  végét,  halálom, 

Talán  majd  ott  találom. 

7. 
Mint  a  szarvas,  kit  megére 

A  vadász  mord  fegyvere, 
Fut,  de  későn,  foly  már  vére, 

Vérzik  tőle  a  csere: 
Ügy  futok  én  a  pár-szemtől, 

A  seb  mellyem  baljában; 
Ázik  a  föld  keservemtől 

Lábam  minden  nyomában. 
De  hajh!  mennél  tovább  érek, 
Annál  jobban  gyűl  a  méreg, 


[S  bel- 

S  beljebb  rögzik  szivembe;  — 

Futok,  hajh!  de  vesztembe. 

18. 
Mit  nem  tudna  felforralni 

Az  én  szivem  melege? 
Mit  nem  tudna  megfagylalni 

Az  övének  hidege? 
Számtalan  szív  már  megfűle 

Érzelmimnek  hevétől; 
Hányszor  több  már  meg  nem  hüle 

övéinek  jegétől  ? 
Lángom,  jege,  hajh!  állandó! 
De  egyedül  én  szánandó! 

Hát  csak  nem  jön  olyan  nap, 

Melyben  szíve  szikrát  kap? 

27. 
Ott,  ahol  én  nevelkedtem, 

Egy  dombról  egy  patak  folyt; 
Hányszor  ott  nem  estvéledtem: 

Éltem  akkor  boldog  volt. 
Vígan,  mint  a  völgy  öblében 

Ama  patak  csordogált, 
Az  ártatlanság  ölében 

Életem  úgy  folydogált. 
Ez  idők  az  örökségbe 
Mint  a  vizek  a  mélységbe 

Lefolytának.  —  Halandó ! 

A  jó  hamar  múlandó. 

35. 
A  virágok  szép  nemében 

A  rózsa  legjelesebb; 
A  csillagok  seregében 

A  nap  legfelségesebb. 


[Ily 


32  Kisfaludy  Sándor 

Ily  szép  virág  a  szerelem 

Az  életnek  kertjében; 
Ilyen  nap,  ily  fejedelem 

Az  örömök  egében. 
Boldog,  kinek  e  nap  fénylik, 
Kinek  ez  a  rózsa  nyilik! 

E  nélkül  a  kert  csak  gaz. 

Ama  nélkül  nincs  tavasz. 
48. 
A  halavány  olajfáknak 

Járván  csendes  berkében. 
Lelkem  iszonyú  csatáknak 

Forog  vesztő  dühében. 
A  hajdani  századokban 

Egy  olajág  mit  nem  tetti 
A  háborgó  országokban 

Békességet  szerezett: 
S  most  egy  olajerdő  nékem 
Meg  nem  szerzi  békességem! 

Meddig  tart  e  szomorú 

Létem  dúló  háború? 
57. 
Gyermekségem  szép  ideji. 

Be  hamar  elmulatok! 
Életemnek  örömei 

Be  rövidek  valátok! 
A  tavasznak  virágai. 

Leveleik  a  fáknak, 
Erdők  s  berkek  víg  hangjai. 

Vígsági  a  világnak,  — 
Mind  megfordul  bizonnyára. 
Mindennek  megtérül  kára: 

De  ti  soha,  soha  sem! 

Utánnatok  mit  késem? 


[71.  Édes 

Édes,  kínos  emlékezet, 

Ó  Badacsony  szürete! 
Mulatságos  gyülekezet. 

Te  rabságom  kezdete! 
Ott  tudtam  meg,  ki  légyen  ö, 

S  mi  légyen  a  szerelem; 
Ámor  nyila  miként  sebző, 

S  mi  az  édes  gyötrelem. 
Nem  úgy  mentem,  amint  jöttem; 
Nagy  külömbség  volt  közöttem. 

Aki  valék  az  előtt, 

S  aki  lettem,  látván  őt. 
75. 
A  havasnak  oldalában 

Keletkező  patak  tel 
Mely  a  fenyők  homályában 

Búsan  zúgva  szakadsz  le. 
És  tétova  csavarogva 

Fába,  szirtbe  ütődöl, 
Míg  küszködve  és  zokogva 

A  tengerbe  vergődöl: 
Képe  vagy  te  életemnek, 
Mely  temérdek  sérelemnek 

Torit  lelvén  útjában. 

Zokog  kínos  folytában. 
89. 
Láttam  őtet  siránkozi 

(Barátnéját  siratta) 
És  hallottam  sóhajtozni  — 

Keblem,  hajhl  mint  szaggatta: 
Meleg  hó  volt  ábrázatja, 

Szemöldöke  szivárvány. 
Szeme  az  est  csillagzatja, 

Melle  pihegő  márvány ; 

C  [Láng 

Láng  volt  az  ö  sóhajtása, 
Felhős  hajnal  mosolygása; 

Gyöngyök  voltak  könnyei, 

Halvány  rózsák  színei. 
90. 
Hallottam  én  szép  szavának 

Ezüst  hangját  zengeni : 
Filoméla  panasszának 

Hangja  nem  oly  isteni. 
A  természet  figyelmes  volt, 

S  olvadozni  látszatott: 
A  patakvíz  lassabban  folyt, 

A  fatető  hallgatott; 
Megszűnt  minden  madár  dala. 
Minden  Zefír  fülel  vala, 

Megszűnt  minden  fuvalom  — 

S  mosolygott  a  fájdalom. 
96. 
Midőn  Ámor  fészkelődik 

Bennem,  és  új  sebet  váj  — 
És  a  lélek  tépelődik. 

És  sír,  s  a  szív  vadul  fáj : 
Ha  kirakom  sérelmemet 

Egy-két  versnek  sorába 
S  belé  öntöm  keservemet 

Hegedűmnek  húrjába;  — 
Ügy  tetszik,  hogy  szelídülnek 
S  egy  parányit  megenyhülnek 

Vad  fájdalmi  szívemnek: 

S  ez  szerzője  versemnek. 
100. 
A  világból  kiszakadva 

A  halállal  már  rokon. 


[Lelkem 

Lelkem  testem  elhervadva 

Fekszem  itt  a  hegyfokon: 
Csoportosan  eregetem  * 

Égö  pipám  kék  füstjét, 
S  kétségesen  szemlélgetem 

A  tengernek  ezüstjét: 
És  Sapphóról  emlékezem, 
És  a  sorstól  azt  kérdezem: 

Jó  volna-e  követnem? 

Egy  Echó  azt  mondja:  Nem! 
112. 
Itt  ült,  ott  járt,  ott  nevetett. 

Itten  színe  változott; 
Itt  rám  kegyes  szemet  vetett, 

Büszke  s  gőgös  volt  amott; 
Ott  játszott,  itt  gondolkodott, 

Amott  örült  és  táncolt; 
Ott  énekelt  s  fohászkodott. 

Itt  szomorú,  s  ott  víg  volt:  — 
Ezek  azon  gondolatok. 
Amelyekkel  én  múlatok: 

Ámor  adja  ezeket. 

Hogy  kiszíjjam  mérgeket. 
126. 
Napok  jönnek,  napok  mennek. 

De  búm  csak  nem  távozik; 
És  az  órák  elreppennek. 

De  sorsom  nem  változik: 
A  volkánok  kifáradnak,  — 

De  nem  az  én  tüzeim; 
Folyók,  tavak  kiapadnak,  — 

De  nem  az  én  könnyeim; 
Erdők,  mezők  felvidulnak, 
Csillagzatok  megfordulnak. 

C  2  [A  sze- 

A  szerencse  forgandó  — 

Csak  Ínségem  állandó. 
152. 
Mars  zászlói  eltűntének, 

Fegyverei  nyugszanak, 
Véres  harci  megszűntének, 

S  rabláncai  hullanak; 
Örvendeznek  a  nemzetek. 

Kezet  fog  az  ellenség;  — 
Csak  én  —  én!  nem  örülhetek. 

Mert,  hajh!  én  rab  vagyok  még. 
Noha  Mars  megszabadított, 
Ámor  rajtam  nem  tágított; 

Ennek  hordom  láncát  még,  — 

Véle  nincs  még  békesség. 
172. 
Téged  látlak  az  egeknek 

Magas  tiszta  kékjében: 
Téged  látlak  a  vizeknek 

Folydogáló  tükrében; 
Nappal  a  nap  aranyának 

Ragyogó  lángfényében. 
Éjjel  a  hold  világának 

Reszkető  ezüstjében. 
Minden  időpercenetben. 
Mindennemű  szegeletben, 

Üldözőm  vagy  szünetlen  — 

Hagyj  békét,  ó  kegyetlen. 
173. 
Elérem  majd  nyugalmamat, 

Lovam  kivisz  bajomból: 
így  biztattam  én  magamat. 

Eszét  vesztett  agyamból; 


[She- 

S  hegyekre  föl,  völgyekbe  le 

Hanyatt-homlok  nyargaltam, 
Fakóm  vérzik,  habzik  bele,  — 

Szegény!  mert  megsarkaltam. 
Kedves  fakóm!  szép  paripám! 
Jó  állat,  ne  haragudj  rám! 

A  sors  ezt  már  így  mérte: 

Te  értem  —  én  ő-érte. 
180. 
Végtére  hát  elértelek. 

Édes  hazám!  tégedet? 
Végtére  megnyerhettelek?  — 

Itt  csókolom  földedet. 
Ó  Hunnia!  sinlettelek, 

Kedves  honnyom,  tégedet! 
Te,  kit  mindég  szíveltelek, 

Nyisd  meg  anya-öledet!  — 
Hogy  elmentem,  poklom  valál: 
Jobb  élet-e,  avvagy  halál, 

Amire  most  érkezem? 

Ó  hazám!  azt  kérdezem. 
199. 
A  titok  kinyilatkozott: 

Szeret,  —  de  nem  engemet! 
Nem  érettem  sóhajtozott  — 

Fojtsd  meg,  ó  kín  szivemet! 
Boldogtalan  indulatok, 

Melyek  létet  adatok,  — 
Emlők,  akik  tápláltatok, 

Nézzétek,  itt  munkátok!  — 
Nyílj  meg,  ó  föld  —  szakadj  rám,  ég! 
E  pontban  itt  hadd  legyen  vég! 

S  te,  ki  megölsz,  vad  lélek! 

Légy  boldog!  —  ha  nem  élek. 

C  3  [200.  El- 

Elmégy  tehát,  szegény  lélek, 

Ó  te  példa  nélkül  hív! 
Eredj!  jobb  lesz,  ha  nem  élek!  — 

Halj,  ó  halj  meg,  kínos  szív!  — 
Ha  nem  szánta  bal  sorsomat, 

S  meg  nem  indult  kínomon : 
Hadd  csúfolja  halálomat. 

Hadd  tipródjék  síromon. 
Eredj,  lélek!  —  halj  meg  ó  szív! 
Te  utolsó  cseppedig  hív! 

Vad  kedvéhez  tedd  ezt  még! 

Vajha  tetted  volna  rég! 


DALOK 
A  BOLDOG  SZERELEMBŐL 

1. 

Halljátok!  kik  esmerétek 

Keserveit  éltemnek. 
Kik  szántatok  s  részt  vevétek 

Gyötrelmiben  szivemnek; 
Örüljetek,  hív  barátok! 

Boldoggá  lett  éltemen. 
Áldássá  lön  a  vad  átok. 

Mely  függ  vala  szívemen; 
Halljad  s  érezd,  föld  s  levegő! 
Enyém!  Enyém  örökre  ő! 

Hála,  Lizám,  szívednek! 

Sorsom!  rendelésednek! 

2. 
Músám  te!  ki  zokogással 

Töltéd  a  természetet, 

Töltsd  most  öröm  kiáltással 

Napnyúgotot,  keletet! 
Patak!  ittad  siralmimat? 

Most  örömim  könnyét  idd! 
Zefir!  hordtad  panaszimat? 

Most  örömöm  hangját  vidd! 
Ámor  látván  hívségemet, 
Üdvezíté  szerelmemet: 

Azon  égbe  emele, 

Hol  Psyche  van  ővele. 

3. 
Vétettem  én,  mondván,  hogy  jég 

Isteni  jó  s  nagy  szive; 
Szeretett  ö  engem  mindég: 

Hivem  volt,  mint  én  hive; 
Egymást  látván,  legottan  már 

Egy  úton  járt  érzésünk; 
Rossz  emberek  (sok  szív  így  jár!) 

Gátiák  ölelkezésünk: 
Szivem  lángját  kikémlelték, 
Szerencsémet  irigyelték, 

Rágalmazták  lángomat,  — 

És  megásták  poklomat. 

4. 
Ti,  a  sorsnak  ostorai, 

Jó  hír  s  névnek  férgei, 
Társaságnak  sátánjai, 

A  sziveknek  mérgei. 
Becsületnek  gyilkossal. 

Az  erkölcsnek  gyötrelmi. 
Az  ifjúság  áspissai. 

Teremtésnek  fertelmi,  — 
Töpörödött  boszorkányok! 
Néktek  most  már  füttyöt  hányok: 

C  4  [Károg- 

Károgjatok  bár,  nem  árt, 

Nyelvetek  nem  tehet  kárt. 

16. 
Más  a  világ  ábrázatja. 

Másként  látnak  szemeim; 
Más  a  dolgok  folyamatja, 

Más  hangúak  verseim; 
Mások  éltem  erezeti, 

Más  alakja  testemnek, 
Mások  lelkem  repületi, 

Más  aránya  létemnek; 
Más  mód  egész  természetem, 
Mert  szeretek  s  szerettetem. 

Másként  jár  most  az  idő, 

Amiólta  enyém  ő. 

17. 
Nézd  e  rózsát,  bimbójában. 

Kebele  még  bezárva; 
Nézd  emezt  itt  virágában, 

Kebele  már  kitárva! 
Olyan  valál  szép  kedvesem, 

A  leányi  pártában; 
Ilyen  vagy  most  szerelmesem, 

Himen  nyoszolyájában; 
S  ennek  itt  már  hull  levele 
Teli  maggal  a  kebele: 

Ha  ilyen  léssz,  legszebb  léssz, 

Ámbár  rózsád  odavész. 
35. 
A  bereknek  gyors  kaszási 

Már  utóisót  vágának; 
Az  árnyékok  óriási 

Hosszúságra  nyulának; 

Mi  ott  járánk,  meg-megállánk, 

A  rét  magas  füvében; 
S  hogy  a  bürün  általszállánk 

A  folyamnak  mentében, 
A  vízbe  letekintettünk, 
És  alattunk  és  felettünk. 

És  bennünk  is  a  menny  volt, 

Szivünkben  szent  tüz  lángolt. 
41. 
Tőle  jönnek,  hozzá  térnek 

Gondolati  fejemnek; 
Néki  adnak,  tőle  kérnek 

Érzeményi  szívemnek; 
Minden  eset,  minden  dolog 

Csak  annyira  érdekel, 
Amennyire  rajta  is  fog, 

Néki  is  kell,  vagy  nem  kell. 
Szerencséje  s  nyugodalma, 
Fájdalma  és  aggodalma, 

Búja  s  kedve  éltemnek  — 

Mind  szivében  teremnek. 
46. 
A  veszélyes  fergetegben 

Szél  nem  éri  a  völgyet; 
Csak  a  magas  rengetegben 

Töri,  dönti  a  tölgyet: 
Imígy  folynak  most  békében 

Életemnek  napjai. 
Mint  e  csendes  völgy  ölében 

E  kis  csermely  habjai. 
Oly  sok  nemzet  vérharcában, 
A  félvilág  zavarjában 

Békesség  van  fészkemben 

És  boldogság  keblemben. 

A  férj  fennkölt,  tüzes  legyen 

Mint  a  nap,  és  ragyogjon, 
Mint  az,  erőt  adjon,  vegyen 

S  kiterjedve  forogjon; 
De  szelidebb  tekintetű 

Légy,  mint  a  hold,  kegyes  hölgy! 
Gyengébb  s  édesb  természetű 

Csendes,  nyugodt,  mint  a  völgy: 
S  valamint  a  természetben, 
Szintúgy  lesz  a  házéletben, 

Kinn  s  benn,  nappal  és  éjjel. 

Minden  rendben,  amint  kell. 
75. 
Nem  ki  névért,  dicsőségért 

Mássza  Pindus  bérceit. 
Vagy  alacsony  nyereségért 

írja  halom  verseit; 
De  aki,  ha  tüzlelkében 

Gondolatok  virradnak 
Vagy  felhevült  kebelében 

Érzemények  fakadnak, 
Lantot  ragad,  s  mi  érdekli, 
Kedvesinek  elénekli  — 

Kiben  a  vers  így  terem, 

Az  énnékem  emberem. 
117. 
A  szélnél  is  sebesebben 

Repül,  repül  az  idő; 
Veszve,  ha  mi  elmúlt  ebben. 

Mert  ez  vissza  már  nem  jő: 
Életünk  is  repül,  repül, 

Egyaránt  az  idővel; 
A  nap,  mely  ma  homályba  dül, 

Holnap  nem  lesz,  más  jő  fel! 

Hintsük  meg  hát  örömökkel. 
S  jeleljük  meg  jó  tettekkel 

Éltünk  minden  óráját, 

Szedjük,  szedjük  rózsáját. 
130. 
Alig  nézi  magát  körül 

Az  ember  e  világban, 
Ittlétének  alig  örül, 

Már  a  sírja  tátva  van; 
Benne  van  a  halandóság 

Az  életnek  magvában ; 
Benne  van  a  múlandóság 

A  föld  minden  porában : 
Barátim  hát!  ne  henyéljünk, 
A  kevésből  sokai  éljünk. 

Míg  a  tátott  sír  befal; 

Rövid  éltünk,  mint  e  dal. 
137. 
Az  életnek  tengerében, 

Fáj !  Ha  látom  merre  vág. 
Veszni  Circe  örvényében. 

Sajkád,  kába  ifjúság! 
Az  egészség  árboc-fája 

Elroncsolva,  rothadva, 
A  remények  vitorlája 

Széjjeltépve,  szakadva; 
Lélek  ülvén,  ki  csüggedez 
A  kormányon,  mely  töredez: 

Sajkád  kora  vénségbe, 

így  köt  ki  majd  ínségbe. 
171. 
Líbiának  homokjain 

Hol  az  utas  szomjan  hal; 

[Hír- 

Hirkania  havasain 

Hol  nem  hangzik  madárdal; 
Szerecsenek  melegében 

Hol  megsül  a  természet; 
A  jégtenger  közepében 

Hol  megszűnt  a  tenyészet; 
Az  ég  bármely  hajlatában, 
A  föld  bármely  barlangjában 

Csak  teveled  lehetvén, 

Mindég  boldog  volnék  én. 
197. 
Kendericék!  fülemilék! 

Rég  elolvadt  már  a  hó; 
Karikáznak  már  a  pillék. 

Fakad  már  a  f abimbó : 
Hol  késtek  még,  ti  kertemnek 

Tavaszi  hiv  lakossi? 
Az  életnek,  szerelemnek 

Kedvit  dalló  lantosi  ? 
Jöjjetek  meg,  kis  kedvesek! 
Minden  karvalyt  csővel  lesek, 

Hogy  békében  legyetek, 

S  több  kis  lantost  költsétek. 
199. 
Az  embert,  ki  kebelében 

Soha  tiszta  szerelem 
Nem  fogamzik,  bár  fejében 

Sok  az  ész  és  értelem; 
Ki  a  vallást  s  jámborságot 

Gúnyolja  s  megneveti, 
Az  erkölcsöt  s  igazságot 

S  hazáját  nem  szereti, 

Az  oly  embert  kerülni  kell: 
Mert  élete  poklot  lehel; 

Mert  méreg  foly  erében, 

S  egy  ördög  ül  szivében. 


CSOBÁNC 

Ülj  mellém  a  kandallóhoz, 

Fel  van  szítva  melege ; 
Csobáncvárról,  Édes-kedves, 

lm !  halljad,  egy  agg  rege : 
Múlt  szüretkor  Badacsonyon 

Ezt  Múzsámtól  vettem  én, 
Egykor,  midőn  magam  bolygék 

A  hegy  szirtes  tetején. 

Sok  történt  ott,  amiolta 

E  pompás  hegy  földjébe, 
Szőlő  s  gyümölcs  ültetődvén 

A  vadonnak  helyébe ; 
Esztendőnként  sok  úri  nép 

Gyűl  oda  a  szüretre : 
László  s  Rózsa  szerelmek  is 

Ott  kelt  e  bús  esetre. 

1. 
„Szép  jó  s  vitéz  volt  a  kedves. 

Nemcsak  Vasban,  Szálában 
Volt  legelső,  —  nem  volt  mássá 

Mátyás  birodalmában ; 
Termetének  annyi  éke 

Nem  volt  minden  kelleme ; 
Bő  értéke,  híres  neme 

Nem  volt  minden  érdeme: 

Fellengező,  erős  lélek, 

Éles,  mély  tüz-értelem, 
Nemes,  bátor,  igaz,  nagy  szív, 

Lángoló  hív  szerelem 
Voltak  azon  tulajdoni. 

Melyek  őtet  szememben 
Eggyetlenné  s  —  örökössé 

Tevék  az  én  szivemben. 

3. 
Itt  ült  velem  legutolszor. 

Engem  általölelvén,  — 
Hü  szerelme  szerelmemnek 

Teljesen  megfelelvén 
Szüret  vala  itt  akkor  is: 

A  Balaton  háborgott. 
Zúgott  a  hegy  a  nagy  szélben. 

Hajh!  és  szivünk  csikorgott!" 

4. 
„Isten  hozzád,  Rózsa  lelkem; 

Megyek,  úgymond,  Budára; 
S  kikeletre  Bátoryval 

Onnan  török  nyakára. 
Teli,  hallom,  vitézekkel 

Immár  Mátyás  udvara, 
S  én  ne  mennék?  —  Aki  nem  megy. 

Nem  nemes,  nem  —  magyar  a'. 

5. 
Ha  az  isten  szerencsét  ád, 

Visszahozom  szívemet, 
S  borostyánnal  koszorúzva 

Viszlek  haza  hölgyemet. 
Szigligetben  fogunk  élni, 

Szerelmünkben  boldogok. 

Hol  fészkünkből  kirepülni 

Egykönnyen  majd  nem  fogok. 

6. 
De  ha  az  Ür  oly  sorsot  vet, 

Hogy  Szentgyörgyi  egy  fia 
Vérét  ontsa  —  érted  foly  az 

Édes  haza,  Hunnia !  — 
Akkor  Rózsám,  Gyulafy-faj, 

Kesergvén  a  mátkáért, 
Vigasztaljon  a  gondolat: 

Szép  halni  a  hazáért T 

7. 
„Imígy  szólott,  súlyos  kardját 

Oldalára  övedzvén ; 
Megdermedve,  zúzott  szívvel 

Magam  kívül  valék  én ; 
S  elszakadott  kebelemtől ! 

S  elment  a  vad  törökre ! 
De  fúlánkja  szerelmének 

Benn  e  szívben  örökre  I 

8. 
Oda  van  ő !  —  felgyilkolva 

örömei  éltemnek; 
E  nagy  világ  semmit  többé 

Nem  adhat  már  szivemnek  1  — 
Oda  van  ő !  —  utána,  hajh ! 

Haszontalan  sóhajtok; 
Oda  van  ő !  —  legyek  én  is  1 

Egyebet  nem  óhajtok/ 

Badacsonnak  szüretjében 

A  hegy  felső  felében. 
Hol  nehezen  fogamzik  már 

Szőlő  a  szirt  keblében; 

Alatta  egy  vén  diónak 

Senkitől  sem  láttatván, 
Egy  legördült  ormon  ülve, 

Csak  rigóktól  hallatván 

10. 
Imígy  zengé,  elmerülve 

Tengerében  kínjának. 
Szíve  gyászos  történetét 

Egyedül  csak  magának, 
Szegény  Rózsa,  —  Balatonra 

Meresztvén  le  szemeit, 
S  fuldokolva  nyeldegelvén 

Sürün  omló  könnyeit. 

11. 
A  szép  Rózsa !  Gyulafynak 

Dicsőséges  leánya, 
S  aki  őtet  csak  ismerte, 

Minden  f érjf i  bálványa : 
Amilyen  szép  és  kellemes, 

Oly  felséges,  kegyes,  jó, 
Dunán  s  Tiszán  innen  és  túl 

Nem  volt  hozzá  hasonló. 

12. 
Bő,  víg  s  népes  volt  Badacson 

Az  akkori  szüretben ; 
Mozgott,  hangzott  az  egész  hegy 

Fenn  és  alatt,  kinn  és  benn. 
Urai  és  asszonysági 

Veszprim-Somogy-Szalának, 
Ifjai  és  leányai 

Mindnyájan  ott  valának. 

13. 
Durrogtanak  a  mozsarak. 

Hogy  a  bércek  ropogtak, 

Kongtak  a  még  üres  hordók, 

Az  ostorok  pattogtak ; 
Harsogtak  a  tárogatók, 

A  hegedűk  zengének. 
Szólt  a  duda,  tapsolt  a  tánc 

S  a  sarkantyúk  pengének. 

14. 
De  mind  erre  a  bús  Rózsa 

Örömre  nem  gerjede ; 
Mint  a  féreg-marta  rózsa 

Lankada  és  csüggede : 
Se  nem  látott,  se  nem  hallott 

Keservénél  egyebet; 
Se  nem  érzett,  se  nem  tudott 

Keservénél  egyebet: 

15. 
Mert  Lászlója,  ki  Mátyásnak 

Diadalmas  hadával 
Dicsőséget  ment  aratni 

Pogány-földön  kardjával, 
S  Mátyás  halálseregében 

Harcolt  Kenyérmezején, 
Sebet,  s  utóbb  halált  nyere 

Azon  nyárnak  elején. 

16. 
Épen,  midőn  kalangyákban 

Feküdt  még  a  gabona. 
Akkor  jőve  a  táborból 

Csobáncra  egy  katona: 
„Szentgyörgyitől  jövök,  úgymond. 

Az  ő  árva  szolgája, 
Hol  van  Rózsa,  a  kisasszony, 

Szegény  uram  mátkája? 

„Ó  kisasszony!  Kegyelmednek 

Szomorú  hirt  hozok  én : 
László  úrfi,  kedves  uram, 

Meghalt  Kenyérmezején ! 
Farkas  előbb  oda  lett  már 

Kit  innen  vitt  magával ; 
Farkas  után  én  gondoltam 

Sárkány  paripájával. 

18. 
„Meg  kell  halnom,  —  eredj,  monda, 

Ledülve  egy  dúlt  sáncra,  — 
Mikor  s  mint  lett  halálomat 

Vidd  mátkámnak  Csobáncra. 
Emlékezzék  meg  én  rólam. 

Az  ő  holtig  hívéről ;  — 
De  miattam  le  nem  mondjon 

Az  életnek  kedvéről. 

19. 
Legkedvesebb  barátomat 

Válassza  ő  férjének 
Boldogítsa  Varjas  Andrást 

Szerelmével  szívének!" 
Imígy  szólott,  írni  akart. 

De  jobb  keze  nem  vala! 
S  ugyan  az  nap,  pünkösd  kedden, 

S  ugyan  ottan,  meghala!" 
20. 
Ily  fenével  kínzá  Rózsát 

E  katona  jövevény ; 
Ó  iszonyú  rút  csalárdság! 

Pokol  fonta  szövevény ! 
Az  egész  hír  költemény  volt; 

Varjas  András  koholta, 

S  Orbán  deák,  aki  Rózsát 

Ezen  hírrel  gyilkolta. 

21. 
Varjasnak  már  rég  fájt  foga 

Csobáncra  és  kincsére, 
S  fejét  sokat  törte  abban, 

Mint  ejthetné  kezére ; 
Ezer  tőrt  és  lépet  vetett, 

Hogy  megfogja  madarát ; 
De  bármit  tett,  nem  volt  haszna,  — 

S  csikorgatta  agyarát. 

22. 
Hogy  Szentgyörgyi  táborba  ment. 

Hah  I  mint  örült  annak  ez : 
Reménylvén,  hogy  a  csatákban 

Vagy  Szentgyörgyi  oda  vesz, 
Vagy,  hogy  Rózsa  elfelejti 

Távollévő  mátkáját, 
S  utóbb  még  is  néki  adja 

Szüzessége  pártáját. 

23. 
De  élt  a  még,  megtartá  őt 

Az  igazat  védő  ég ; 
S  élt  keblében  hív  szerelme 

Sőt  azóta  nőtt  az  még. 
S  lefizetvén  hazájának 

A  tartozott  oltalmat. 
Jönni  készült  mátkájától 

Megkérni  a  jutalmat. 

24. 
Se  Rózsa  nem  felejté  el. 

Amit  ígért  hívének ; 
S  távolléte  kétszerezte 

Lángját  égő  szívének. 

Kosarat  nyert,  aki  kérte : 

Halápy  és  Hagymásy, 
Török,  Pethő,  Kanizsay,  | 

Póky,  Érsek  s  Szilvásy.  I 

25.  I 

Ügy  cselekszik  a  távollét 

A  szerető  szívekkel. 
Valamint  a  szél  fúvalma 

A  lángoló  tüzekkel : 
Ha  csak  kicsiny  s  gyenge  a  láng, 

A  szél  mindjárt  elfojtja; 
De  ha  már  elharapódzott. 

Azt  még  inkább  felbojtja. 

26. 
Imígy  látván  füstbe  menni 

Varjas  minden  reményét, 
Megcsengette  körmöcikkel 

Jól  megtöltött  erszényét: 
„Orbán!  (úgymond  ez  ördöghez) 

Jutalomul  ezt  veszed. 
Hogyha  nékem  te  Csobáncot, 

És  Rózsát  megszerezed. 

27. 
Dárday,  hogy  ő  húgait 

A  jószágból  kitudád. 
Mely  az  ő  nagyanyjoké  volt 

Nemde  kétszáz  sárgát  ád  ? 
Ebben  itt  kétannyi  vagyon : 

Sajátod  az  órában. 
Melyben  Varjas  lefekteti 

Rózsát  nyoszolyájában." 
28. 
S  poharak  közt  így  végzének : 

Közösülés  ne  legyen, 

[A  mát- 

A  mátkák  közt  —  tudósítást 

Egy  a  mástól  ne  vegyen: 
S  utóbb  László  elvesztéről 

Bizonyos  hír  terjedjen, 
Úgyhogy  erről  kételkedni 

Akárki  is  feledjen. 

29. 
S  úgy  lett.  Orbán  a  sátánfi 

A  dolgot  jól  intézte, 
Hogy  Rózsát,  mint  elnyert  koncot 

Varjas  immár  úgy  nézte. 
Varjasnak  egy  cimborássa 

Ki  Lászlóról  halált  irt, 
A  táborból,  hitelessé 

Tévé  ama  költött  hírt. 

30. 
Holtnak  tartá  László  úrfit 

Rózsa  s  minden  atyafi ; 
Megkönnyezé  derék  vejét 

Még  maga  is  Gyulafy. 
Sőt  Tihanyban  rekviem  is 

Tartatott  már  érette. 
Ott  volt  Varjas  és  deákja, 

A  két  ördög  —  s  nevette. 

31. 
De  ez  által  dolgát  Varjas 

Nemcsak  jobbá  nem  tette, 
Hanem  minden  reménységét 

Egyszerre  elvesztette, 
S  kétségbesvén,  hogy  valaha 

Megfoghatná  madarát, 
Dúlt,  fúlt,  ivott,  káromkodott, 

S  csikorgatta  agyarát. 

Ó,  de  Csobánc  bezzeg  hangzott 

Rózsa  szíve  jajjátói : 
Lászlót !  Lászlót !  kért  ő  szegény 

A  vár  minden  falától. 
Mérték  nélkül  volt  keserve, 

Haját,  keblét  szaggatta  I 
Földhez  sújtott  reményeit 

Éjjel,  nappal  siratta. 

33. 
Látván  ezt  az  ősz  Gyulafy, 

Vigasztalta,  kérlelte, 
Dorgálta  is  gerlicéjét, 

Ó !  mert  igen  szívelte. 
De  a  lelkét  vesztett  szívnek 

E  föld  már  nem  adott  írt: 
Vajh !  mért  kellett  elhinnie 

Ama  gyilkos  hamis  hírt! 

34. 
Mint  ősszel  a  liliomszál. 

Szemlátomást  hervadott ; 
Tüze  elhunyt,  lelke  alélt. 

Már  könnye  is  apadott. 
Ez  utolsó  szüret  után 

Már  csak  alig  élhete ; 
Pedig  László  Budán  volt  már 

S  kedveséhez  siete. 

35. 
Budán  volt  már  a  király  is 

Az  országnak  nagyjával, 
S  diadalmit  innepelte 

Bajnokinak  javával. 
A  mulatság-  s  vigasságnak 

Budán  nem  volt  szünete ; 

De  Lászlót  ez  nem  ingerié, 

Kedveséhez  siete. 

36. 
Mert,  hogy  rég  nem  hallá  hirét. 

Se  nem  vette  levelét 
Mindég  szívelt  mátkájának,  — 

Borzogatta  kebelét. 
Tarsolyában  sok  gyöngy  vala 

Rózsájának  számára : 
örült,  midőn  elképzelé. 

Mint  illik  majd  nyakára. 

37. 
Nagy-Vázsonyig  Kinizsivel 

És  többekkel  utazott ; 
De  késztetvén  Csobánc  felé, 

Nem  veszteglett  soká  ott. 
Napnyúgotkor  indult  onnan, 

Lovászával  magával. 
Farkassal,  ki  minden  sorsot 

Eggyütt  viselt  urával. 

38. 
Késő  őszben  volt  ez  a  nap : 

Már  mindenütt  elkele 
Márton  lúdja;  a  Bakony nak 

Már  lehullott  levele. 
Hideg  szél  fujt  éjszak  felől. 

Repült  a  ló  serénye : 
De  kedvezve  világított 

A  már  tellő  hold  fénye. 

39. 
„Rózsa!  Rózsa!  közel  vagyok! 

Hahogy  hívem  maradtál, 
S  megtartottad,  amit  nekem 

Badacsonyon  fogadtál  ?  — 

D  4  [Szig- 

Szigligetben  fogunk  élni 

Szerelmünkben  boldogok ; 
Hol  fészkünkből  kirepülni 

Egy  könnyen  már  nem  fogok." 

40. 
Ezt  gondola  s  több  effélét, 

László  úrfi  magába, 
S  nyargalt,  nyargalt,  hogy  szikrát  hányt 

A  száguldó  ló  lába, 
Estve  későn  volt  az  immár, 

Hogy  kiért  a  tisztára. 
Felpillantott  és  ráismert 

Csobáncvárnak  fokára. 

41. 
Itt  megtoppant  paripája. 

És  egy  nagyot  horkantott ; 
Mert  épen  egy  nyúl  az  úton 

Ott  keresztül  illantott. 
De  sarkantyút  adván  László 

Ágaskodó  lovának,  — 
Most  még  annál  sebesebben 

Nyargalt  Csobáncvárának. 

42. 
Tovább  jutván  a  sziklák  közt. 

Ott  egy  bagoly  huhogott ; 
Borzadozott  Szentgyörgyi  ott, 

S  bátor  szíve  dobogott: 
Mert  tudta  még  dajkájától. 

Hogy  semmi  jót  nem  jelent, 
Amit  most  hall,  s  imént  látott ; 

De  a  bajnok  —  tovább  ment. 
43. 
Továbbá,  hogy  odajutott 

A  hegy  gyöpös  aljába, 

[Ahon- 

Ahonnan  felkanyarodik 

Az  út  Csobánc  várába : 
Szomorúan  hallott  kongni 

A  várban  egy  harangot, 
„Mit  jelent  ez?"  —  az  erős  szél 

El-elkapta  a  hangot. 
44. 
„Ürfi  lassan,  monda  Farkas, 

Én  itt  jót  nem  érezek. 
Torba  megyünk,  —  a  faluban 

Valakit  megkérdezek." 
S  egy  paraszt  jött  éppen  szemközt, 

S  László  imily  kérdést  tőn ; 
„Földi!  minek  szól  e  harang?" 

Válasz  erre,  jaj !  ez  lön : 

45. 
„Dicsértessék  az  úristen! 

Kisasszonyunk  vívódik 
Tegnap  óta  a  halállal ; 

Mondják:  szörnyen  kínlódik. 
Bár  az  isten  megtartaná ! 

Mert  igen  szép  s  igen  jó ; 
Régen  beteg:  —  lelkéért  ez 

A  harmadik  harangszó." 

46. 
S  mintha  ezer  kardot  döftek 

Volna  László  szívébe, 
Elbődüle,  —  minden  vére 

Visszaszaladt  keblébe; 
S  mint  a  nyíl  a  várban  termett, 

Lova  eldőlt  alatta : 
De  hajh !  Rózsát  László  elől  — 

A  halál  elragadta. 

A  KÖTÉS  NAPJA 

Mely  boldog  óra  tűnt  fel  életemnek, 
Midőn  a  két  szép  testvér  karjain, 
Szökdelve  jártam  a  rom  halmain, 
S  hol  a  pataknál  lengenyék  teremnek. 

Itt  lábainál  imádott  kedvesemnek 
Elnyúltam  a  part  bársony  hantjain ; 
Dallott,  s  elfogva  alakján  s  hangjain, 
Megnyílt  az  ég  szememnek  és  fülemnek. 

Storazzi  szép  ajkán  nem  lebegének 
Mennyeibb  hangzások,  mint  e  bájos  ének. 
Mint  e  hajlékony,  rezgő  lágy  beszéd. 

De  bájosb,  édesb  volt,  mellyel  pirulva, 
A  hold  szelíd  fényében,  s  rám  simulva, 
Ezt  nyögte  az  édes  lyány:  Tiéd!  Tiédl 


BOR  MELLETT 

Életem  fut,  s  nemsokára 

Már  e  szép  kor  elrepül; 
Érzem,  messze  nincs  határa, 

S  majd  komor  telére  dül ; 

De  borral,  sebes  szárnyának 

Lépvesszöket  hányhatok; 
Bort  hamar,  bort !  elmultának 

Ha  iszom,  kacaghatok. 

Még  most,  hála  istenimnek  I 

Kelyhem  bátran  forgatom ; 
Még  most,  hála  istenimnek! 

Lollimat  csókolhatom. 
Még  nincs,  aki  elfogassa 

Gyanúba  vett  levelem. 
Nincs,  aki  tudakoztassa, 

Ki  sziszeg  titkon  velem. 

Lyányka,  jer,  jer,  mártsd  rózsádat 

Kelyhem  édes  nedvibe. 
Fonjad  azt,  s  melypántlikádat 

Hajam  barna  fürtibe. 
Ingereld  szám  szomjúságát, 

S  ah,  éreztessed  velem, 
Éltemnek  fő  boldogságát 

Hogy  csak  kebledben  lelem. 


A  SZABAD  ERDÉLY 
A  TÖRÖK  ELÜZETÉSE  UTÁN 

Szabadon  lihegsz,  szeretett  haza, 
Szabadon  lihegsz  megint!  karunk 

Béklyóidat  összetöré! 
Itt  vesztenek  ők,  itt  hulltanak  el; 
Lobogó  tüzeit  seregökre 

Az  isteni  bosszú  lövellé. 


[Nem 

Nem  ejte  le  minket  erő ; 
Bizakodás  teve  rabjaivá 

Minket  a  pogánynak, 
Esküdt,  s  mi  jók  hivénk  szavát; 
S  ő  a  hivőket,  bizakodókat, 

Cselébe  voná,  megbuktatá. 

Hegyeink  aranyát,  ugarinknak 
Gazdag  termésit  irígylé 

És  amit  táplál  a  mező. 
Paripáink  neki  nyihogtak. 
Gyapját  neki  nyírta  meg  a  nyáj 

S  amit  nem  vett  el,  ellopá. 

Magyarra  vivé  ki  a  magyart, 
S  vicsorga  dühében,  hogy  a  két 

Testvérhad  érte  egymást  ölé. 
Éh  gyermekeinket  maszlagon 
Hizlalta  pribékjeivé,  hogy  ők 

Verdessék,  ami  még  nem  ing. 

S  mi  nyögénk  a  vad  dölyf  kényeit, 
S  viselénk,  de  mérges  fájdalomban, 

Az  alázó  súlyos  igát, 
Hunyadink  nagy  lelke  nem  hagyott  el, 
Hunyadink  nagy  lelkét  nem  hagyánk  el, 

S  lepattogának  láncaink. 

Itt  vesztenek  ők,  itt  hulltanak  el. 
Lobogó  tüzeit  seregökre 

Az  isteni  bosszú  lövellé! 
Szabadon  lihegsz,  szeretett  hazánk! 
Szeretett  hazánk!  szabadon  lihegsz, 

Hunyadink  nagy  lelke  van  veled. 

[Vajda 

VAJDA-HUNYAD 

Szirt!  rendíthetlen,  mint  karja  és  keble  rakód- 
nak, 
Nagy  mint  ő,  nagy  mint  társai,  mintfia  nagy  I 
Hol  van  urad?  hol  van  Mátyása?  hová  leve 

László? 
Hol  van  az  egykori  fény  ?  hol  van  az  egykori 

zaj? 
„Nincsenek!"  —  így  dörmög  falaidnak  kriptái 

csendje. 
Nincsenek?  AhI  De  mi  ez?  látom-e  nyílni 

kapud? 
Látom;  zászlóját  már  szélnek  ereszti  Kapisz- 

trán; 
lm  indul,  s  vezeti  gyözödelemre  hadát. 
Szól  a  tárogató,  s  a  síp  s  a  trombita,  s  a  hős 

Néma  haragjában  most  maga  léptet  elő. 
Jobbja  és  balja  felől  László  szökdelteti  ménét, 
S  atyjának  veszi  és  osztja  parancsolatit . . . 
Szirt,  mi  vagy;  és  mi  valál  egykor!  Megbor- 
zadok. A  hü 
Érti  a  szent  jelenést,  s  felriad  álmaiból. 


AZ   EPIGRAMMA 

Szökj,  epigramma,  de  nem  mint  nyíl,  mely 

célra  fut  és  öl. 
Szökj,  mint  csók,  melyet  félve  lop  a  szere- 
lem. 
Elcsattant  s  oda  van ;  de  az  édes  ly  ánka  tüzétől 
Ajkaim  lángolnak  s  e  kebel  égve  liheg. 

[A  di- 

A  DISTICHON  FELTALÁLÁSA 

„Add  te  Psychéd  nekem,  Ámor,  oh  add!  s 

vedd  lantomat  érte ; 
így  a  legtisztább  két  öröm  istene  léssz," 
Én-e  Psychémet,  Apoll,  s  e  lantért?  Lant  ne- 
kem a  nyil, 
Mond  ez,  s  íme  nyila  már  az  egekre  repül. 
S  amint  zengve  röpül  az  Olympusig,  hexa- 
meter lesz: 
Amint  zengve  leszáll,  ó  csuda!  pentameter. 

A  MI  NYELVÜNK 

Isteni  bája  a  szép  Hellásznak,  római  nagyság, 

Franciacsinésnémeterő,sheveHeszperiának, 

És  lengyel  lágyság!  titeket  szép  nyelvem  iri- 
gyel. 

S  ti  neki  semmit  sem  irigyeltek?  Nyelve  Ho- 

mérnak 

S  Virgilnek,  ha  találtok-e  mást  Európa  határin. 

Mely  szent  lantotokat  ily  híven  zengve  követ- 
né? 

Dörg  ö  s  nem  csikorog;  fut  ha  kell,  mint  férfi 

fut  a  cél 

Nem  tört  pályáján:  de  szaladva  szökelve, 

sikamva. 

Lángol  keble,  ajakán  mély  bánat  keble  so- 

hajtoz, 

S  mint  te  olasz  s  lengyel,  hévvel  nyögdelli 

szerelmét.  — 

Hull  a  lánc,  közelít  az  idő  s  mi  közöttetek 

állunk! 

[SZE- 

ÉJJELI  DAL 

Jöszte  ablakodhoz,  kedves! 
Minden  szunnyad  már. 
A  kisértet  és  szerelmes 
Ide  s  tova  jár. 

Itt  vár  rád  szerelmed  híve, 
Jer  ölébe,  jer! 
Híves  éj  van;  ah,  de  szíve 
Láng  s  csak  érted  ver. 

Bár  a  csillagok  sülyednek 
S  a  hold  elmerül, 
De  hol  lángja  két  szemednek, 
Ott  szebb  fény  derül. 

Jer  hát  ablakodhoz,  kedves  I 
Minden  szunnyad  már; 
A  kisértet  és  szerelmes 
Ide  s  tova  jár. 


ECHÓ 

Hallgatsz,  s  csak  sóhajtásid  lengenek, 
Csak  néma  könny  csepeg  bús  arcaidra, 
Esengve  fordulsz  embertársaidra, 
Hogy  együttérzéssel  könnyítsenek: 

[Nem 

Nem  ők,  nem  ők,  az  érzéketlenek! 

Hideg  pillantást  vetve  kínaidra. 

Miért  vonúla  köd  szép  napjaidra? 

Mi  bánt?  mit  vesztél?  ...  ők  nem  kérdenek. 

El !  Társat  a  bús  nálok  nem  talál. 

El,  én  felém  1  Szív  szívhez  szólhat  itten; 

Jer  öntsd  ki  bánatod  nekem  meghitten. 

S  ha  hívedtől  megfosztott  a  halál. 
Jajgasd  nevét,  nevével  költs  fel  engem, 
S  enyhülni  fogsz,  ha  kínod  visszazengem. 


EMLÉKEZET 

Ismét  egy  édes  boldog  erezet! 
Reám  derül  a  messze  kor  homálya, 
Az  elveszett,  elsüllyedt  rózsapálya 
Ismét  örömtájak  felé  vezet. 

Mely  istenség  nyújt  itt  varázskezet: 
Mint  ömledez  hozzá  keblem  dagályai . 
Érzem,  hogy  e  szív  enyhültét  találja: 
Te  ihleted,  szelíd  Emlékezet. 

Nem.  Ahelyett,  hogy  visszabájolod 
Eltűnt  korom  szebb  álmait  felettem, 
Borítsd  el  rajtok  inkább  fátyolod. 

Elég,  hogy  őket  egyszer  elvesztettem. 
Ne  kényszeríts  újonnan  vérzeni; 
Ah,  érezd,  mely  kín  ismét  veszteni! 


[KÖL- 

RÁKOS  NIMFÁJÁHOZ 

Egy  dalt,  egy  dalt, 

Ó  nimfa,  kedvesednek 

Folyásod  partjain. 

Egy  dalt,  mely  egyszerűen,      • 

Egy  dalt,  mely  égi  hévvel, 

A  szivhez  szóljon  és  tehozzád  1 

Kettő  szerelme  kebelemnek 

Egy  hon  és  egy  leány; 

Azt  vérző  szivvel,  ezt  epedve, 

Azt  lángolóan,  ezt  mosolygva 

Tekintvén,  ölelem. 

De  büszke  lesz  szivem  s  dobog, 

S  önérzés  száll  ki  homlokomra. 

Ha  képeik  lengenek  felém. 

Keggyel  teljes,  de  búsan 

Tűnik  fel  képed,  ó  hon, 

Mint  Róma  Cézár  álmain. 

Ó  szent,  ó  szent! 

De  fájdalomnak  érzete. 

Mely  rólad  sugárzik  reám, 

De  te  mosolygva  jösz, 

Ó  lyány,  mint  május  reggelén 

Az  újjá  szült  nap  ragyog, . 

És  kebleden 

Mint  olvad  el  a  bú, 

És  kebleden  kivűl 
Mint  nincs  öröm! 

Ó  hon,  ha  egy  pillanatig 
Szétoszlik  felleged, 
S  vígan  mosolygsz: 
Olimpig  szállnak  érzetim, 
S  láng  és  erő  keblembe. 
S  ha,  lányka,  néked 
Szelíd  bánat  leng  arcodon, 
Könyekben  dőlök  karjaidra, 
S  vigasztalást  lelsz  ajkamon. 

Ó  lyány  hamvvedreden 
Búsan  kél  egykor  a  dal, 
S  majd  szárnya  fennlebegvén, 
Harmatjából  egének 
Csöppent  vigasztalást. 
De  néked  élni  kell,  ó  hon, 
S  örökre  mint  tavasz  virulni, 
Ah,  mert  omladékidon 
Reszketve  fognék  szétomolni 
Hazám!  Hazám! 


A  REMÉNYHEZ 

Vad  Óceánnak  mély  hullámain 
Vergődöm  én,  és  küzdöm  a  szelekkel, 
S  ah,  képed  minden  este,  minden  reggel 
Felém  leng  a  két  hajnal  szárnyain. 

Szelíd  Remény,  jobb  kor  szebb  napjain 
Mosolygva  jöttél  lángoló  szemekkel, 

[De 

De  most  borongasz  barna  fellegekkel, 
Mint  búcsúzó  hölgy  férje  karjain. 

Idv  néked  így!  ha  mindent  elvesztettem, 
Ha  tengerhabként  duzzad  bánatom, 
Ne  legyek  elhagyatva,  légy  mellettem. 

ím  újra  vészek  árján  hányatom, 
Süvöltve  röppen  a  vihar  felettem, 
S  remegve  száll  rád  végpillantatom. 


SZÉP  LENKA 

Szép  Lenka  vár  a  part  felett 
Csolnakján  a  halász 
Dalolván  csendes  éneket 
A  part  felé  vigyáz: 

Csak  vissza,  vissza  szép  leány! 

Szél  támad,  és  hullámot  hány. 

Esdekve  szól  a  szép  leány: 
„Nem  én,  halász,  nem  én! 
Túlparton  zöldéi  egy  virány, 
Kunyhó  van  közepén; 

S  zöld  árnyak  a  kunyhó  körül: 

Alattok,  ah,  kedveltem  ül. 

Szélvész  között,  zúgó  habon 
Rettegtet  sok  veszély; 
Reményem  mégis  egy  vagyon: 
Tán  partra  hajt  a  szél, 

S  kit  szenvedés,  kit  bánat  ér, 

Örömkönyük  a  pályabér." 

Szép  Lenka  jön,  s  csolnakba  száll, 

Kormányt  visz  a  halász, 

Minden  hullám  csapásinál 

Jobban  jobban  vigyáz. 
S  a  vész  midőn  újulva  kél. 
Mond  Lenka:  „partra  hajt  a  szél." 

Nem,  lyány!  nem  partra  hajt  a  szél. 
Szél  és  hab  ellenünk; 
Veszélyes,  ah,  míg  ember  él, 
Istent  kisértenünk! 

Hullám  dagad  s  örvénybe  száll. 

Hullám  között  vár  a  halál. 

„Halász,  szerencse  jár  velem, 
Szerencsés  csolnakod. 
Nyúgot  felől,  ó  szerelem. 
Dereng  szép  csillagod  — 

Nyúgotra  vár  a  hü  legény: 

Nyúgot  felé  nem  félek  én." 

Szól  Lenka,  s  a  túlpartra  néz. 
Néz,  s  látja  kedvesét. 
Örömreszketve  nyúl  a  kéz; 
Hév  önti  el  keblét: 

És  tün  előle  víz,  föld,  ég; 

Szemében  forr  csak  lelke  még. 

De  vérzik  ő,  a  hü  legény, 
A  part  felett  állván. 
Kél  a  veszély,  huny  a  remény: 
Már-már  hal  a  szép  lyány. 

És  új  szél  zúg,  és  új  hab  gyűl  — 

S  a  csolnak  végkép  elmerül. 

[Lát 

Lát  a  legény,  s  nem  nyög,  nem  sír, 
Nem  érez,  nem  gondol. 
Felnyílik  kínja,  mint  egy  sír, 
Nem  tudja:  merre?  hol? 

S  gyors,  mint  villám  felhőiből, 

A  hab  közé  félhalva  dől. 


BORDAL 

Igyunk  derűre! 
Igyunk  borúra! 
Ügy  is  hol  kedvre, 
Ügy  is  hol  búra 
Fordul  az  élet. 
Kedved  a  jó  bor 
Jobban  éleszti; 
Búdat  a  jó  bor 
Messze  széleszti, 
S  elmúlat  véled. 

Minden,  por,  álom, 
S  füst  e  világon. 
Mi  haszna  gázol 
A  boldogságon 
A  hír  barátja? 
Ha  dob  riadt  a 
Harc  reggelére, 
Patakban  omlik 
Hullámló  vére, 
S  bérét  más  látja. 

Békételen,  bús 
Szenved  magába, 

E  3  [Kétség 

Kétség  s  remény  közt 
Vár  s  fél  a  kába 
Percet  s  esztendőt. 
Miért  törödöl 
Szűk  életeddel? 
Napod  ma  mit  nyújt, 
Köszönve  tedd  el, 
S  hagyd  a  jövendőt. 

Reggel  vagy  estve, 
Szélben  vagy  csenddel, 
Eljön  magától 
Sorsod  mit  rendel: 
Miként  nyár  és  tél. 
Ernyőt  keress,  ha 
Készül  borulni: 
Szenvedj,  ha  nem  tudsz 
Hová  vonulni: 
Fordulhat  a  szél. 

Éld  a  jelenlét 
Percét  s  óráját: 
Együtt  lefutja 
Jó  s  rossz  pályáját, 
S  együtt  huny  véled. 
Igyunk  derűre! 
Igyunk  borúra! 
Ügy  is  hol  kedvre. 
Ügy  is  hol  búra 
Fordul  az  élet. 


E  3  [CsoI- 

CSOLNAKON 

Ültem  csolnakomban 

Habzó  vizén. 
Hallék  zúgni  darvat, 

Röptébe  fenn. 
Röpülsz  égi  vándor, 

Föld  s  víz  felett: 
Vajha  szállni  tudnék 

Én  is  veled! 

Indultál  keresni 

Más  jobb  határt, 
Langy  tavaszt,  virítót, 

S  tenyésző  nyárt. 
Én  is,  hajh,  keresnék, 

Szállván  veled. 
Más  boldog  határon 

Hü  fedelet! 

Lelnék  én  tanyácskát 

És  szép  eget. 
Hol  telet  ne  látnék 

S  búfelleget. 
Hol  teljes  reménnyel 

Mint  szivárvány. 
Tűnne  fel  minden  nap 

Más  nap  után. 

S  ott  hol  esti  szél  leng 

Zöld  fák  közül. 
Forrás  ömledezne 

Kunyhóm  körül: 

E  4  [Isten 

Isten  hozzád  csolnak, 

S  te  vészes  part, 
Hü  kegyes  nyit  ott  rám 

Remegő  kart. 

Ülök  csolnakomban 

Habzó  vizén, 
Hallok  zúgni  darvat 

Röptébe  fenn ; 
Röpülj,  égi  vándor. 

Föld  s  víz  felett: 
Sorsom  ah  nem  adta 

Szállnom  veled! 

HIMNUS 

A  MAGYAR  NÉP  ZIVATAROS  SZÁZADAIBÓL 

Isten  áldd  meg  a  magyart 
Jó  kedvvel,  bőséggel, 
Nyújts  feléje  védő  kart. 
Ha  küzd  ellenséggel; 
Balsors  akit  régen  tép. 
Hozz  rá  víg  esztendőt, 
Megbűnhődte  már  e  nép 
A  múltat  s  jövendőt! 

őseinket  felhozád 
Kárpát  szent  bércére, 
Általad  nyert  szép  hazát 
Bendegúznak  vére; 
S  merre  zúgnak  habjai 
Tiszának,  Dunának, 
Árpád  hős  magzatjai 
Felvirágozának. 

[Értünk 

Értünk  Kunság  mezein 
Ért  kalászt  lengettél, 
Tokaj  szőlővesszein 
Nektárt  csepegtettél. 
Zászlónk  gyakran  plántálád 
Vad  török  sáncára, 
S  nyögte  Mátyás  bús  hadát 
Bécsnek  büszke  vára. 

Hajh,  de  bűneink  miatt 
Gyúlt  harag  kebledben, 
S  elsújtád  villámidat 
Dörgő  fellegedben: 
Mert  rabló  mongol  nyilát 
Zúgattad  felettünk, 
Majd  töröktől  rabigát 
Vállainkra  vettünk. 

Hányszor  zengett  ajkain 
Ozmán  vad  népének 
Vert  hadunk  csonthalmain 
Győzedelmi  ének! 
Hányszor  támadt  tenfiad, 
Szép  hazám,  kebledre, 
S  lettél  magzatod  miatt 
Magzatod  hamvvedre! 

Bújt  az  üldözött,  s  felé 
Kard  nyúl  barlangjában. 
Szertenézett,  s  nem  leié 
Honját  a  hazában; 
Bércre  hág  és  völgybe  száll, 
Bú  s  kétség  mellette; 

E  5  [Vér- 

Vérözön  lábainál, 
S  lángtenger  felette. 

Vár  állott:  most  kőhalom; 
Kedv  s  öröm  röpkedtek: 
Halálhörgés,  siralom 
Zajlik  már  helyettek. 
S  ah,  szabadság,  nem  virul 
A  holtnak  véréből! 
Kínzó  rabság  könnye  hull 
Árvánk  hő  szeméből! 

Szánd  meg  isten,  a  magyart, 
Kit  vészek  hányának; 
Nyújts  feléje  védő  kart 
Tengerén  kínjának! 
Balsors  akit  régen  tép. 
Hozz  rá  víg  esztendőt : 
Megbűnhődte  már  e  nép 
A  múltat  s  jövendőt  I 


VANITATUM  VANITAS 

Itt  az  írás,  forgassátok 
Érett  ésszel,  józanon, 
S  benne  föltalálhatjátok. 
Mit  tanít  bölcs  Salamon: 
Mikép  széles  e  világon. 
Minden  épül  hitványságon: 
Nyár  és  harmat,  tél  és  hó  — 
Mind  csak  hiábavaló! 


[Föl- 

Földünk  egy  kis  hangyafészek, 
Egy  perchozta  tünemény; 
A  villám  és  dörgő  vészek 
Csak  méhdongás  s  bolygó  fény; 
A  történet  röpülése 
Csak  egy  sóhajtás  lengése; 
Pára  minden  pompa  s  ék; 
Egy  ezred  egy  buborék. 

Sándor  csillogó  pályája 
Nyúlvadászat,  őzfutás; 
Etele  dúló  csordája 
Patkánycsoport,  foltdarázs: 
Mátyás  dicső  csatázási. 
Napóleon  hódítási, 
S  Waterlooi  diadal: 
Mind  csak  kakasviadal. 

A  virtus  nagy  tüneményi 
Gőz,  mit  hagymáz  lehelé; 
A  kebel  lángérzeményi 
Vértolulás  kínjele; 
A  vég,  melyet  Szokrat  ére, 
Catónak  kihulló  vére, 
S  Zrínyi  Miklós  szent  pora 
Egy  bohóság  lánc-sora. 

És  ti,  bölcsek,  mit  hozatok. 
Ami  volna  szép  s  jeles? 
Mámor  bírta  koponyátok, 
Plató  s  Arístoteles! 
Bölcselkedő  oktalanság. 
Rendbe  fűzött  tudatlanság. 


[Kártya- 

Kártyavár  s  légállitvány 
Valamennyi  tudomány. 

Demoszthen  dörgő  nyelvével 
Szitkozódó  halkufár; 
Xenofón  mézbeszédével 
Rokka  közt  mesére  vár ; 
Pindár  égi  szárnyalása 
Forró  hideg  dadogása; 
S  Fidiász  amit  farag, 
Berovátkolt  kődarab. 

Mi  az  élet  tüzf olyasa? 

Hulló  szikra  melege. 

A  szenvedelmek  zúgása? 

Lepkeszárny  förgetege. 

Kezdet  és  vég  egymást  éri, 

És  az  élet  hü  vezéri, 

Hit  s  remény,  a  szűk  pályán, 

Tarka  párák  s  szivárvány. 

Holdvilág  csak  boldogságunk! 
Füst  a  balsors,  mely  elszáll; 
Gyertyaláng  egész  világunk. 
Egy  fuvallat  a  halál. 
Vársz  hírt  s  halhatatlanságot? 
Illat  az,  mely  tölt  virágot, 
És  a  rózsát,  ha  elhull. 
Még  egy  perccel  éli  túl. 

Hát  ne  gondolj  e  világgal! 
Bölcs  az,  mindent  ki  megvet, 
Sorssal,  virtussal,  nagysággal, 
Tudományt,  hírt,  s  életet. 


[Légy 

Légy  mint  szikla  rendületlen, 
Tompa,  nyugodt,  érezetlen, 
S  kedv  emel  vagy  bú  temet: 
Szépnek,  s  rútnak  hunyj  szemet. 

Mert  mozogjon,  avagy  álljon 
E  parányi  föld  veled. 
Lengjen  fényben  vagy  homályban 
Nap  és  hold  fejünk  felett; 
Bárminő  színben  jelentse 
Jöttét  a  vándor  szerencse: 
Se  nem  rossz  az,  sem  nem  jó: 
Mind  csak  hiábavaló  1 


REMÉNY,  EMLÉKEZET 

Éltünk  rögös  határain 
Két  géniusz  vezet, 
S  felleg  borúiván  útain 
Nyújt  mindegyik  kezet; 
De  bár  tekint  biztatva  rád. 
Vigasztalást  egyik  sem  ád: 
Remény  s  Emlékezet. 

Emlékezet  lebegteti 
Szárnyát  a  múlt  felett, 
S  bús  képzetekben  rengeti 
Borongó  kebeled; 
Múlt  kedv  után  titkon  epeszt, 
Múlt  kín  között  ismét  senyveszt, 
S  lelkedre  hoz  telet. 


[Kéklő 

Kéklő  lepelben  messze  jár 
Előtted  a  Remény; 
Magához  int,  de  meg  nem  vár 
Tovább,  tovább  lengvén. 
S  míg  lepkeszárnyát  kergeted, 
Lezúg  híjában  életed, 
S  állasz  pályád  szélén. 

Rosszat  ne  félj,  s  ne  kívánj  jót 
Múlt  és  Jövő  közül; 
Öleld  meg  a  Jelenvalót, 
Mely  játszik  és  örül; 
S  bár  ködbe  néha  burkozik, 
De  színe  gyorsan  változik, 
Ajkán  mosolygás  ül. 


BERKEMHEZ 

Szent  berek,  itt  hol  örök  vizeid  forrása  ki- 
csordul 
S  illatozó  partján  habja  csörögve  lezúg, 
S  hol  puha  fészke  fölött  nyögvén,  filoméla 

keservét, 
Bokraid  árnya  közül  csattog  az  éjjeli  dal 
Fogd  fel  az  elhagyatott  szeretőt,  ki  lehajlik 

öledbe 
S  rejtsd  fakadó  könnyét  néma  homályod 

alá! 


[Esti 

ESTI  DAL 


Kertemre  szelíden 
Az  estve  leszáll; 
Lágy  szél  nyög  epedve 
Virágainál. 

S  mig  szél  nyög  epedve 
Virágainál, 
Harmatja  szememnek 
Azokra  leszáll. 

Nem  látod-e  lyányka, 
Hüs  árnyaimat? 
Jer,  s  tépd  kebeledbe 
Virágaimat! 
S  harmatja  szememnek 
Ha  rólok  lehull, 
Lassan  leperegve 
Szivedre  vonul. 

Búsan  csörög  a  hab, 
A  fülmile  zeng, 
Fenn  a  szerelemnek 
Szép  csillaga  leng. 
Mit  nézsz  mosolyogva 
Sugárid  alól? 
Ah,  lelkem  öleld  ki 
Borúlatiból! 

Titkom  kebelemben 
Oly  csendes,  oly  hív! 
Mért  habzik  alatta. 
Mit  vérzik  e  szív? 


[Árnyék- 

Árnyékba  körüle 
Hüs  nyugalom  ül, 
Lángérzete  még  is 
Messzére  hevül! 

Lángod  tele  mellem 
Alatt  viselem! 
Légy  ídvez  örökre 
Arany  Szerelem! 
Boldog  ki  merenghet 
Hullámid  felett, 
S  révpartod  ölébe 
Visz  hü  kebelét! 


DRÉ  GEL 

Fellegi  bérceiden,  ó  Drégel  vára,  kereslek. 

Merre  valál?  tornyod  honnan  emelte  fejét? 
Szondi  hol  állt  ?  repedő  kebelén,  hol  csorga 

le  vére? 
Nyughelye  hantjai  közt,  hol  nyög  az  estveli 

szél? 
Puszta  vagy  ó  kiomolt  vér  szent  helyei  néma 

homály  leng 
Vad  bokor  árnyaiban  szirteid  orma  felett. 
Ah,  de  romod  tetején  az  örök  hír  égi  virága 
Csillagi  fényében  századok  óta  virul. 


ALKONYI  DAL 

Nyögve  kél  az  esti  szellet 
Balzsamillat  szányain, 

[Csol- 

Csolnakom  száll  a  part  mellett 
Csörgő  víznek  habjain. 
Csillag  s  hold  a  víz  tükrében. 
Zöld  erdő  partja  mentében. 
Bokrain  száz  rózsa  leng, 
Filoméla  köztök  zeng. 

Csattogó  bájhangozatja 
Mint  ezüsthab  ömledez, 
Lelkem  minden  gondolatja 
Lágy  érzésbe  sülyedez. 
Szívem  habzik  mint  az  ének, 
S  cseppje  hő  szemem  könyének 
Vízen,  parton,  erdőn  túl 
Ismeretlen  tárgyért  hull. 

Ég,  ó  sátorod  pompáján 
Merre  vonz  a  messzeség? 
Leng  egy  csillag  nyúgot  táján, 
Mely  ott  rózsaszínben  ég. 
Csillaga  a  szerelemnek ! 
Habja  mért  dagad  keblemnek? 
Hozzád  mért  gyújt  ily  erő? 
Idvesség  tán  tőled  jő? 


HOZZÁ 

Nyisd  fel  ó  lángzó  kebeled,  dicső  hölgy 
Nyisd  fel  a  küzdő  szeretőre  kebled, 
Fennröpültedből  kegyesen  mosolygván. 
Égi  szabadság. 


[Nékem 

Nékem  is  forrtak  szemeimben  égő 
Könnyek,  éreztem  haza  szent  szerelmét; 
Ints,  zajos  habként  dagadozva  várom 
Lengeni  zászlód! 

Járom  a  gyáván!  ki  remegve  futja 
Fenndicsőséged  ragyogó  világát 
S  megszokott  rabság  kezein  tudatlan 
Csörgeti  láncát. 

Átok  a  gyáván!  ki  nevedre  borzad. 
Mert  gyakor  szélvész  kavarog  föletted, 
Mert  halálhörgés  diadalmi  pályád 
Mennyei  bére. 

Szállj  ki  felhődén  s  noha  szózatod  mint 
Villogó  szélvész  dörög  is  körülem 
S  zöld  borostyánod  noha  fürteid  közt 
Vérbe  fürödt  is. 

Kellemed  látom,  s  dobog  érte  mellem, 
Csókodat  várom  szerelemben  égve, 
Csókodat  szomján  epedő  ajakkal, 
Jer!  ne  tagadd  meg! 


DERŰ 

Lomb,  te  csörögve  lehullsz:  kertem  rózsája, 

te  hervadsz; 
Fáim  alatt  éjszak  bús  szele  dúlva  süvölt, 
Képzetem  elfordul,  s  a  múlt  örömébe  merít- 
vén 
Barna  leányka,  feléd  e  kebel  újra  hevül. 

[És  im 

És  im  rózsaiepeit  von  el  fantázia  rajtam, 
S  heszperi  csillagként  arcod  alatta  ragyog. 

És  kivirul  a  lomb,  kertem  rózsái  feselnek, 
S  fáimat  Elizion  szelleme  lengi  körül. 


HERVADSZ 

Hervadsz,  hervadsz 
Szerelem  rózsája. 
Isten  hozzád 
Keblem  hü  lyánykája! 
Omlik  a  hab. 
Omlik  könnyhullásom, 
Kél  a  szellő 
S  költi  sóhajtásom. 

Parton  a  hab, 

Bút  mos  könnyhullásod; 

Enyh  a  szellő 

S  enyhül  sóhajtásod; 

Hadd  hervadjon 

Szerelem  rózsája: 

Nyíl  hajnalkor 

Remény  violája. 

Hervadsz,  hervadsz 
Szerelem  rózsája! 
Nem  kell  nékem 
Remény  violája; 
Ujjaim  csak 
Nefelejtset  szednek, 
Bús  estvéjén 
Bús  emlékezetnek. 


F  2  [A  ván- 

A    VÁNDOR 

Reng  a  hullám,  röpül  a  sajka, 

Messzebb  messzebb  vonul  a  part; 

Még  csóktól  ég  a  vándor  ajka. 
Még  visszanyújt  remegő  kart. 

Keblét  a  búcsú  gondolatja 

Mély  olvadásban  haboztatja; 

Utána  int  száz  szem,  száz  kéz. 
De  ö  csak  egy  pár  könnyet  néz. 

S  ím  kéklik  a  part  zöld  pázsitja. 

Homályba  tűn  a  messzeség, 
Az  egypár  könnyet  elborítja. 

Nem  látszik  már,  s  ott  reszket  még. 
A  vándor  áll,  némán  nyögdeli  ö, 
S  utána  hord  a  parti  szellő 

Száz  köszöntést  bús  zúgással. 

De  ő  csak  egy  sóhajtást  hall. 

A  sajka  száll,  a  sajka  hajtat. 

Alatta  víz,  felül  az  ég; 
Lassan  lezeng  a  végsohajtat, 

Nem  hallik  már,  s  ott  lángol  még. 
A  vándor  enyhet  kér  mellére. 
Száz  csillag  néz  vérző  sebére, 

De  ő  csak  egyfelé  tekint, 

Mely  nyúgotról  szerelmet  int. 

ZRÍNYI  DALA 

Hol  van  a  hon,  melynek  Árpád  vére 
Győzelemben  csorga  szent  földére, 

[Mely 

Mely  nevével  hév  szerelmet  gyújt; 
S  messze  képét  bujdosó  magzatja 
Még  Kalipszó  keblén  is  siratja, 
S  kart  feléje  búsan  vágyva  nyújt? 

Itt  van  a  hon,  ah  nem  mint  a  régi : 
Pusztaságban  nyúlnak  el  vidéki. 
Többé  nem  győzelmek  honja  már! 
Elhamvadt  a  magzat  hő  szerelme. 
Nincs  magasra  vívó  szenvedelme. 
Jégkebelben  fásult  szivet  zár. 

Hol  van  a  bérc,  és  a  vár  fölette, 
Szondi  melynek  sáncait  vedletté. 
Tékozolva  híven  életét; 
Honnan  a  hír  felszáll  s  arculatja, 
Lángsugárit  távol  ragyogtatja, 
S  fényt  a  késő  századokra  vét? 

Itt  van  a  bérc,  s  omladék  fölette. 
Mely  a  hőst  és  hírét  eltemette, 
Bús  feledség  hamván,  s  néma  hant. 
Völgyben  ül  a  gyáva  kor,  s  határa 
Szűk  köréből  őse  saslakára 
Szédeleg,  ha  néha  felpillant. 

És  hol  a  nép,  mely  pályát  izzadni, 
S  izzadás  közt  hősi  bért  aratni 
ösz  atyáknak  nyomdokin  tanult; 
S  szenvedett  bár,  s  bajról-bajra  hága 
Hervadatlan  volt  szép  ifjúsága, 
A  jelenben  múlt  s  jövő  virult? 

Vándor  állj  meg !  Korcs  volt  anyja  vére 
Más  faj  állott  a  kihunyt  helyére, 
Gyönge  fővel,  romlott,  szívtelen ; 
A  dicső  nép,  mely  tanúit  izzadni, 
S  izzadás  közt  hősi  bért  aratni. 
Névben  él  csak,  többé  nincs  jelen. 


HUSZT 

Bús  düledékeiden,  Husztnak  romvára  meg- 

állékl 
Csend  vala,  felleg  alól  szálltfel  az  éjjeli  hold. 
Szél  kelé  most,  mint  sír  szele  kél ;  s  a  csar- 
nok elontott 
Oszlopi  közt  lebegő  rémalak  inte  felém 
És  mond :  Honfi !  mit  ér  epedő  kebel  e  romok 

ormán  ? 
Régi  kor  árnya  felé  visszamerengni  mit  ér? 
Messze  jövendővel  komolyan   vess   öszve 

jelenkort: 
Hass,  alkoss,  gy  arapíts:  s  a  haza  fényre  derül! 


TÁVOZÁS 

Lengve  sötét  part  árnyai  közt  a  csolnak  amott 

száll ; 

Nyúgoti  fény  vek  alól  szél  s  hab  utána  rohan. 
És  a  lyánka  halad,  s  vég  búcsút  intve  kezével 

Alkonyi  csillagkéntmesszehomálybaletün. 
Szálljatok  ah  keggyel,  habok  istennél,  körüle, 

S  hozzátok  szelíden  hü  kebelemre  megint  I 

[Zrínyi 

ZRÍNYI  MÁSODIK  ÉNEKE 

Te  lásd  meg,  ó  sors  szenvedő  hazámat, 

Vérkönnyel  ázva  nyög  feléd ! 

Mert  kánya,  kigyó,  féreg  egyre  támad, 

És  marja  rágja  kebelét. 

A  méreg  ég,  és  ömlik  mély  sebére, 

S  ő  védtelen  küzd,  egyedül, 

Hatalmas,  ó  légy  gyámja,  légy  vezére, 

Vagy  itt  az  óra,  s  végveszélybe  dül ! 

Áldást  adék,  sok  magzatot  honodnak, 

Mellén  kiket  táplál  vala; 

S  másokra  vársz,  hogy  érte  vívni  fognak? 

ön  népe  nem  lesz  védfala? 

Szív,  lélek  el  van  vesztegetve  rátok : 

Szent  harcra  nyitva  várt  az  út, 

S  ti  védfalat  körüle  nem  vonatok; 

ó  gyáva  fajt  szült,  s  érte  sírba  jut. 

De  szánjad,  ó  sors,  szenvedő  hazámat !^^ 

Te  rendelél  áldást  neki: 

S  a  vad  csoport,  mely  rá  dühödve  támad. 

Kiket  nevelt,  ön  gyermeki. 

Taposd  el  e  fajt,  rút  szennyét  nememnek: 

S  míg  hamvokon  majd  átok  ül, 

Ah  tartsd  meg  öt,  a  hüv  anyát,  teremnek 

Tán  jobb  fiak,  s  védvén  állják  körül. 

Törvényem  él.  Hazád  őrcsillagzatja 
Szülötti  bűnein  leszáll; 
Szelíd  sugárit  többé  nem  nyugtatja 
Az  ősz  apák  sirhalminál. 

F4  [És 

És  más  hon  áll  a  négy  folyam  partjára. 
Más  szózat  és  más  keblű  nép; 
S  szebb  arcot  ölt  e  föld  kies  határa, 
Hogy  kedvre  gyúl,  ki  bájkörébe  lép. 


[BER- 

VERSEIBŐL 
DALOK.  ÓDÁK,  ELÉGIÁK 

A  MELANCHOLIA 

Te  a  setét  erdők  vadonjain 

Szeretsz  álmodozni,  ó  Melancholia, 

A  puszta  vár  bús  omladékain 
Nyögdező  lágy  szellő  néked  harmónia. 

A  felhőkbe  nyúlt  gránit  ormai 

S  az  elzárt  völgy  nékedlegkedvesbnézőhel, 
A  halvány  hold  s  gót  falak  kormai 

Bájolnak  tégedet  máguszi  erővel. 

A  mohosúlt  sírkövekre  ledülsz, 
S  mély  lelkesedéssel  emeled  hárfádat. 

Az  őszült  kor  képeibe  merülsz, 
S  édesen  elsírod  bús  elegiádat. 

A  Vidámság  csak  a  Valóságnak 
S  szűk  Jelenvalónak  szedheti  rózsáit; 

De  te,  karján  a  szép  álmodásnak, 
Éled  a  jövendőt  s  a  Múltnak  óráit. 

Ó,  te  voltál  eddig  biztos  társam! 

Te  intéztél  engem  józan  útaidon, 
Ha  a  földi  vígságtól  megváltam, 

Sátorodba  intél  csendes  alkonyidon. 

Te  vontad  bé  az  ifjú  húrjait 

Egy  csendes  búsongás  gyászos  fátyolával: 
Te  derítsd  fel  a  férjfi  gondjait 

Magányos  örömid  szép  holdvilágával! 


A  JÁMBORSÁG  S  KÖZÉPSZER 

Más  az  Atrídák  ragyogó  dagályát 
Tarka  pórázon  mosolyogva  nyögje 
S  Tantalus-szájjal  magas  asztaloknál 


Üljön  epedve. 


Ó  ti,  elrejtett  kalyibák  lakói, 

Régi  Jámborság  s  te  arany  Középszer! 

Üljetek  mellém  küszöbömre:  vígan 

Látlak,  ölellek. 

Üljetek  mellém  ősi  tűzhelyemre! 

S  majd  Szabinám  hív  keze-főzte  mellett 

Mártsatok  vidám  ajakat  mosolygó 

Bükkfa-kupámba. 

Aki  keblében  helyet  ád  tinéktek, 
A  szerencsének  letapodja  kényét; 
S  szíve  épségét  soha  semmi  bájszin 

Tőrbe  nem  ejti. 

Nem  von  az  fényes  rabigát  nyakára, 
Sem  majomnévért  kenyerét  nem  adja! 
Kincseket  sem  gyűjt,  hogy  azokra  árvák 

Könnye  kiáltson. 


[Tiszta 

Tiszta  lélekkel  s  megelégedéssel 
Látja  csűrében  keze  mi  ve  bérét; 
S  izzadásának  gyönyörű  gyümölcsét 

Éli  örömmel. 

Nyájas  orcával  szegi  meg  falatját 
A  barátságnak  s  jövevény  szegénynek; 
S  asztalánál,  mint  az  öreg  Philemon, 

Égieket  lát. 

Háza  szent  templom:  maga  áldozópap, 
És  az  áldásnak  poharát  kezében 
Istenek  töltik  kimerithetetlen 

Égi  itallal. 


GRÓF  TÖRÖK  SOPHIEHEZ, 

MIDŐN  GOETHE  ÉS  SCHILLER  MUNKÁIVAL 
MENT  SZÉPHALOMRÓL  KÁZMÉRBA 

Aki  a  Múzát  veszi  útitársul. 

Mint  te,  szép  vándor,  kies  annak  útja; 

A  hideg  Pólus  s  szomorú  Szirokkó 

Díszt  nyer  előtte. 

Táncoló  Hórák,  nevető  Napéák, 
Tegzes  Istenkék  koszorús  Kegyekkel, 
Szózatos  lombok  mosolyogva  intik 

Ott  is  örömre. 

A  magányosság  rideg  alkonyában 
Pafius  fényes  csalatásit  éli; 
Égi  népekkel  repes  andalogva 

Krónosz  ölébe. 

[Schil- 

Schillered  s  Goethéd  géniusszá  lengjen 
Véled,  és  fáklyás  keze  fedje  pályád; 
Mágiás  képek  s  arany  álmodások 

Fátyola  lepjen. 

S  mely  Zefir  Ámor  jegyesét  emelte, 
Az  vigyen  téged,  felölelve  gyengén, 
Vissza  Hívedhez  bibor  illatok  közt 

Étheri  szárnyán. 


MELISSZÁHOZ 

Más  tárogasson  méoni  kürtöket 
Alcíd  s  Pelídesz  isteni  tettein, 
Fellengjen  a  dircéi  harsány 
Hattyú  szerént  az  olimptetőken: 

Én  itt,  az  elzárt  béke  homályain. 
Itt  e  romános  Tempe  vidámjain 
Öntöm  ki  szívem  gerjedését 
Szókrat  ölébe  Anakreonnal. 

Ki  tudja  méltán  festeni  a  huszárt 
S  bús  arculatját  harcai  közt,  midőn 
A  megzavart  renden  keresztül- 
Rontja  magát  dühödő  haraggal? 

Ki  tudja  méltán  írni  az  öklelő 
Hajdú  vívását,  amikor  a  lovast 
Dárdája  szórja  s  mennykövek  közt 
A  meredek  falat  ostromolja? 


[Múzám 

Múzám  szelídebb  tárgyakon  andalog. 
A  csendes  erdő  boltjaiban  szeret 
Víg  lantja  zengni,  s  rettegéssel 
Néz  az  erős  hadak  Istenére. 

A  csergedő  vízpartokon  énekel 
Vidám  enyelgést  s  gyenge  szerelmeket, 
S  tőled,  tetőled,  szép  Melissza, 
Kér  koszorút  epedő  ajakkal. 

Édes  jutalmam  verseimért  te  légy ! 
Tűzz  egy  virágszált  barna  hajam  közé ! 
Nem  kell  borostyán,  nem  kiáltó 
Pároszi  kő  nyugovó  poromra! 


A  KÖZELÍTŐ  TÉL 

Hervad  már  ligetünk,  s  díszei  hullanak. 
Tarlott  bokrai  közt  sárga  levél  zörög. 
Nincs  rózsás  labirint,  s  balzamos  illatok 
Közt  nem  lengedez  a  Zefír. 

Nincs  már  szimfónia,  s  zöld  lugasok  között 
Nem  búg  gerlice,  és  a  füzes  ernyein 
A  csermely  violás  völgye  nem  illatoz, 
S  tükrét  durva  csálét  fedi. 

A  hegy  boltozatin  néma  homály  borong. 
Nektár  tirzusain  nem  mosolyog  gerezd. 
S  itt  nem  rég  az  öröm  víg  dala  harsogott: 
S  most  minden  szomorú  s  kiholt. 


[ó. 

Ó,  a  szárnyas  idő  hirtelen  elrepül, 
S  minden  míve  tűnő  szárnya  körül  lebegi 
Minden  csak  jelenés:  minden  az  ég  alatt, 
Mint  a  kis  nefelejts,  enyész. 

Lassanként  koszorúm  bimbaja  elvirít, 
Itt  hagy  szép  tavaszom:  még  alig  ízleli 
Nektárját  ajakam,  még  alig  illetem 
Egy-két  zsenge  virágait: 

Itt  hagy,  s  vissza  se  tér  majd  gyönyörű  korom, 
Nem  hozhatja  fel  azt  több  kikelet  soha! 
Sem  behunyt  szememet  fel  nem  igézheti 
Lollim  barna  szemöldökei 


HORÁC 

Zúg  immár  Boreász  a  Kemenes  fölött. 
Zordon  fergetegek  rejtik  el  a  napot. 
Nézd,  a  Ság  tetejét  hófuvatok  fedik, 
S  minden  bús  telelésre  dőlt. 

Halljad,  Flaccus  arany  lantja  mit  énekel : 
Gerjeszd  a  szenelőt,  tölts  poharadba  bort, 
Villogjon  fejeden  balzamomos  kenet. 
Melyet  Bengala  napja  főz. 

Használd  a  napokat,  s  a  mi  jelen  vagyon. 
Forró  szívvel  öleld,  s  a  szerelem  szelíd 
Érzésit  ki  ne  zárd,  míg  fiatal  korod 
Boldog  csillaga  tündököl. 


[Holnap- 

Holnappal  ne  törődj,  messze  ne  álmodozz. 
Légy  víg,  légy  te  okos;  míg  lehet,  élj  sörülj. 
Míg  szólunk,  az  idő  hirtelen  elrepül, 
Mint  a  nyíl  s  zuhogó  patak. 


OSZTÁLYRÉSZEM 

Partra  szállottam.  Levonom  vitorlám. 
A  szelek  mérgét  nemesen  kiálltam. 
Sok  Charibdisz  közt,  sok  ezer  veszélyben 

Izzada  orcám. 

Béke  már  részem:  lekötöm  hajómat, 
Semmi  tündérkép  soha  fel  nem  oldja. 
Ó,  te,  elzárt  hely,  te  fogadd  öledbe 

A  heves  ifjút! 

Bár  nem  oly  gazdag  mezeim  határa, 
Mint  Tarentum  vagy  gyönyörű  Larissza, 
S  nem  ragyog  szentelt  ligetek  homályin 

Tíburi  forrás: 

Van  kies  szőlőm,  van  arany  kalásszal 
Biztató  földem:  szeretet,  szabadság 
Lakja  hajlékom:  Kegyes  istenimtől 

Kérjek-e  többet? 

Vessen  a  Végzet  valamerre  tetszik. 
Csak  nehéz  szükség  ne  zavarja  kedvem: 
Mindenütt  boldog  megelégedéssel 

Nézek  az  égre! 

Csak  te  légy  vélem,  te  szelid  Kaména ! 
Itt  is  áldást  hint  kezed  életemre, 
S  a  vadon  tájék  kiderült  virány  lesz 

Gyenge  dalodra. 

Essem  a  Grönland  örökös  havára, 
Essem  a  forró  szerecsen  homokra: 
Ott  meleg  kebled  fedez,  ó  Kaména, 

Itt  hüves  ernyőd. 


A  TAVASZ 

A  Tavasz,  rózsás  kebelét  kitárva, 
Száll  alá  langyos  levegőn  mezőnkre. 
Balzamos  fürtjén  Zefirek  repesnek 

S  illatot  isznak. 

Alkotó  éthert  lehel  a  világra, 
Mellyre  a  zárt  föld  kipihenve  ébred; 
Számtalan  létek  lekötött  csirái 

S  magvai  kelnek. 

Flóra  zsengét  nyújt  mosolyogva  néki, 
Nyomdokin  rózsák  s  violák  fakadnak, 
A  vidám  Tréfák,  Örömek,  Szerelmek 

Lejtnek  utána. 

Én  is  üdvezlő  dalomat  kiöntöm, 
S  egy  virágbimbót  tűzök,  édes  Emmim, 
Gyenge  mellyedhez :  valamint  te,  oly  szép, 

S  mint  mi,  mulandó 


[A  Múzá- 

A  MÚZÁHOZ 

A  te  ernyődnek  kies  alkonyában 
Andalog  szívem,  Helikon  leányai 
Almaim  tündér  ligetit  te  hímzed 

Bájos  ecsettel. 

A  szökő  Hórák  mosolyogva  lengnek 
Büszke  hullámin  magas  énekednek, 
S  halhatatlanság  koszorúi  nyílnak 

Könnyű  nyomokban. 

Megszeged  reptet  az  örök  tünésnek, 
Néma  hamvvedrek  mohait  bíborral 
Fested,  és  a  bús  ravatalba  fényes 

Életet  öntesz. 

A  Derék  tőled  nyeri  szíve  bérét. 
Hektor  és  Alcíd  dalod  égi  szárnyán 
Hágtak  a  Dörgő  palotája  ázur 

Bércein  által. 

A  te  berkedben  szedi  laurusz-ágát, 
Théba  felséges  koszorúsa,  Pindár, 
És  az  ömlő  lant  fejedelme,  Flaccus, 

S  Leszbosz  alakja. 

Mély  sugallásod  kiemelt  magamból, 

Sátorod  csendes  kebelébe  intett, 

Hol  Kazinczydnak  keze  szent  örömmel 

Nyujta  borostyánt ; 

S  Léthe  áradt  rám !  elenyészik  a  föld, 
Lelkes  élettel  ragad  Édenébe 
Déliusz,  s  mellyem  magasabb  erőkkel 

Kezd  dagadozni. 


BARÁTOMHOZ 

íme  lassanként  lefoly  a  virágkor, 
S  gyenge  rózsáink  vele  elvirítnak ; 
A  kies  Tempék,  Örömek,  Szerelmek 

Véle  enyésznek. 

Mely  rövid  s  kedves !  valamint  az  első 
Éjjelünk,  mellyen  Szeretőnk  ölében 
Életünk  legszebb  örömében  égve 

Kóstola  szívünk. 

Elrepül  tőlünk,  soha  vissza  sem  tér ! 
Sem  Galénusznak  tudományi  titka, 
Sem  kegyességünk  ezer  áldozatja  | 

Vissza  nem  adja. 

Minden  órádnak  leszakaszd  virágát: 
A  Jövendőnek  sivatag  homályit 
Bízd  az  Istenség  vezető  kezére, 

S  élj  az  idővel. 

Elmarad  tőlünk  szeretett  Barátnénk, 
Itt  hagyunk  mindent,  valamit  szerettünk. 
Semmi  nem  kísér  szomorú  koporsónk 

Néma  ölébe. 

A  piros  hajnal  derülő  sugara, 
A  barátságnak  kegyes  ápolási, 
A  legesdeklöbb  szerelem  siralmi 

Fel  nem  idéznek ! 


MAGÁNYOSSÁG 

Égi  csendesség  fedező  homálya 
Leng  reád,  ó  szent  Egyedülvalóság! 
S  szívemet  békés  kebeledbe  inti 

Máguszi  vessződ. 

A  világ  lármás  vigadó-helyéről, 
Mint  az  elfáradt  utazó,  pihegve 
Térek  ernyődhez  s  fejemet  lehajtom 

Lágy  mohaidra. 

Itt  vagyon  bátor  menedéklakása 

A  szabadságnak  s  nemes  érzeménynek. 

Itt  nem  aggathat  rabigát  reájok 

A  buta  köznép. 

Itt  fakad  laurusz  koszorúja  minden 
Bölcsnek  és  minden  magasabb  daloknak, 
Itt  az  ártatlan  szerelem  s  vidámság 

Zöld  amarantja. 

Légy,  Magányosság!  vezetőm  s  barátom. 
Csendes  ernyődhez  sietek  nyugodni. 
Itt  lelem  Platót,  Xenophont  s  Ilisszusz 

Mirtusza  berkét. 

Téged  óhajtlak,  ha  szemembe  reszket 
Bánatos  lelkem  kiütő  panasszá: 
Téged  a  legszebb  Fiatalka  édes 

Oldala  mellett. 


AZ  ESTHAJNALHOZ 

Emeld  fel  bíbor  képedet, 

Csendes  Esthajnal ! 
Enyhítsd  meg  a  természetet 

Harmatillattal. 

Hozd  alá  a  fáradt  szemnek 

Kívánt  álmait. 
Fedezd  bé  a  szerelemnek 

Édes  titkait. 

Titkon  nyílnak  az  életnek 

Legszebb  rózsái. 
Mély  titokban  csörgedeznek 

Legszebb  órái. 

Ah,  nékem  is  van  egy  titkom 

Szívembe  rejtve ! 
Nem  szabad  azt  kimondanom : 

El  van  temetve. 

Nem  szabad  kijelentenem, 

Mely  boldog  vagyok ; 
S  hogy  ki  az  én  Egyetlenem, 

Kiért  hervadok. 


, 

Csak  a  néma  hold  mosolyog 

Rám  szemérmesen, 
Mikor  az  örömcsepp  ragyog 

Forró  szememen. 


BÚCSÚZÁS 

Elszakadsz  tőlem,  szeretett  Barátném ! 
Hasztalan  zárlak  kebelembe :  eltűnsz, 
S  mint  az  álomkép,  örömim,  reményim 

Véled  enyésznek. 

Jaj !  sem  a  sérült  szerelem  nyögése, 
Sem  kegyességem,  sem  az  ég  hatalma 
Téged  énnékem  soha  vissza  többé. 

Vissza  nem  adnak. 

Élj  szerencsésen,  valamerre  fordulsz  I 
Légyen  áldásom  veled  és  vezérljen ! 
Légyen  a  Végzés  utain  szerelmünk 

Angyala  társad. 

Élj  szerencsésen,  s  ne  felejts  el  engem  I 
Menj  az  égtartó  Pirenéken  által, 
Menj  az  éjszaknak  havasin  keresztül, 

Csak  ne  felejts  el. 

Ott  is,  ó,  ott  is  tied  e  sebes  szív, 
Mindenütt  kísér,  veled  él,  veled  hal; 
S  sárga  képemnek  halovány  vonásin 

Festve  neved  lesz. 


G  3  [A  ma- 

A  MAGYAROKHOZ 

Romlásnak  indult  hajdan  erős  Magyar ! 
Nem  látod,  Árpád  vére  miként  fajul? 
Nem  látod  a  bosszús  egeknek 
Ostorait  nyomorult  hazádon? 

Nyolc  századoknak  vérzivatarja  közt 
Rongált  Budának  tornyai  állanak, 
Ámbár  ezerszer  vak  tüzedben 
Véreidet,  magadat  tiportad. 

Elszórja,  hidd  el,  mostani  veszni  tért 
Erkölcsöd :  undok  vipera  fajzatok 
Dúlják  fel  e  várt,  mely  sok  ádáz 
Ostromokat  mosolyogva  nézett. 

Nem  ronthatott  el  tégedet  egykoron 
A  vad  tatár  khán  xerxesi  tábora, 
S  világot  ostromló  töröknek 
Napkeletet  leverő  hatalma ; 

Nem  fojthatott  meg  Zápolya  öldöklő 
Századja,  s  titkos  gyilkosaid  keze, 
A  szent  rokonvérben  füresztő 
Visszavonás  tüze  közt  megálltál : 

Mert  régi  erkölcs,  szpártai  férfikar 
Küzdött  s  vezérlett  f ergetegid  között ; 
Birkózva  győztél,  s  Herkuleszként 
Ércbuzogány  rezegett  kezedben. 


[Most 

Most  lassú  méreg,  lassu  halál  emészt. 
Nézd :  a  kevély  tölgy :  mellyet  az  éjszaki 
Szélvész  le  nem  dönt,  benne  termő 
Férgek  erős  gyökerit  megőrlik, 

S  egy  gyenge  széltől  földre  teríttetik ! 
így  minden  ország  támasza,  talpköve 
A  tiszta  erkölcs,  mely  ha  megvesz, 
Róma  ledül  s  rabigába  görbed. 

Mi  a  Magyar  most?  —  Rút  szibarita-váz. 
Letépte  fényes  nemzeti  bélyegét, 
S  Hazája  feldúlt  védfalából. 
Rak  palotát  heverőhelyének ; 

Eldődeinknek  bajnoki  köntösét 
S  nyelvét  megunván,  rút  idegent  cserélt, 
A  Nemzet  őrlelkét  tapodja. 
Gyermeki  báb  puha  szíve  tárgya. 

Ó !  más  magyar  kar  mennyköve  villogott 
Atilla  véres  harcai  közt,  midőn 
A  félvilággal  szembe  szállott 
Nemzeteket  tapodó  haragja. 

Más  néppel  ontott  bajnoki  vért  Hazánk 
Szerzője  Árpád  a  Duna  partjain. 
Ó !  más  Magyarral  verte  vissza 
Nagy  Hunyadink  Mahomet  hatalmát! 

De  jaj,  csak  így  jár  minden  az  ég  alatt! 
Forgó  viszontság  járma  alatt  nyögünk, 
Tündér  szerencsénk  kénye  hány,  vet. 
Játszva  emel  s  mosolyogva  ver  le. 

G  4  [Fel- 

Felforgat  a  nagy  századok  érckeze, 
Mindent;  ledült  már  a  nemes  Ilion, 
A  büszke  Karthágó  hatalma, 
Róma  s  erős  Babilon  leomlott. 


MEGELÉGEDÉS 

Nem  kér  kínai  pamlagot, 
Sem  márványpalotát  a  Megelégedés. 

Többszer  mulatóz  a  szegény 
Földmíves  küszöbén  s  durva  darócain, 

Mint  a  Dáma  kigyöngyezett 
Keblén  s  ambroziás  mellypatyolatjain. 

Csendes  szalmafedél  alatt 
A  víg  pásztori  kor  gyermeki  közt  lakik ; 

A  természet  ölébe  dől, 
Annak  nyújtja  kezét  s  mennyei  csókjait. 


FELSÖBÜKI  NAGY  PÁLHOZ 

Már  midőn  a  föld  letapodva  hódol, 
S  Róma  felséges  Géniusszá  eltűnt, 
Mint  egy  őr  Cato  feded  a  világot 

S  mennyköveket  szórsz. 

A  közembernek  neve  vész  magával ; 
Kincs,  kevély  márványpaloták  homályba 
Dőlnek,  elmúlnak,  s  heverő  Uroknak 

Híre  enyészik. 


[A  De- 

A  Derék  nem  fél  az  idők  mohától, 

A  koporsóból  kitör  és  egei  kér, 

S  érdemét  a  Jók,  Nemesek,  s  jövendő 

Századok  áldják. 

Láttalak  fényes  hadi  öltözetben. 
Láttalak  Országunk  ragyogó  gyűlésén  : 
Ott  merő  Hektort  s  Kinizsit  mutattál, 

Itt  Cicerónk  vagy. 

Ösz  Atyáink  közt  fiatal  korodban 
Pálmaágakkal  koszorús  fejedre 
A  kitündöklő  magas  elme  s  lélek 

Égi  sugárt  vont. 

Nagy,  midőn  tündér  paripádra  szöktél. 
Nagy,  Hazánk  kormányvezető  Tanácsán : 
Itt  az  érdempolc !  ez  az  égnek  útja, 

S  régi  magyar  dísz! 


AZ  ULMAI  ÜTKÖZET 
1805.  OKTÓBER  14. 

Mit  hallok  I  Árpád  honja  határain 
Ág>^úk  dörögnek!  rettenetes  veszély 
Zúg,  mint  dagadt  felhők  morajjá, 
S  Boszporuszok  zokogó  nyögése. 

Egy  nagy  csapással  mindeneket  levert 
A  harc  s  dicsőség  kénye.  Napóleon, 
S  mint  Jupiter  mindent  lerontó 
Mennyköve,  egy  riadással  elszórt. 

G  5  [Látom 

Látom  Hazámnak  fegyveres  őreit 
Rémült  futásban ;  látom  az  éktelen 
Vert  had  zavarját  tébolyogva, 
S  Bécs  s  Pozsony  érckapuit  vivatlan 

Kitárva.  Ó  sors!  ó  csuda  nép!  mi  ez? 
Nincs  hát  remény  már?  —  Itt  az  idő,  Magyar! 
Mely  majd  szabad-lelked-nem-ismért 
Jármot  akaszt  te  szilaj  nyakadra. 

Nyolc  száz  repült  el  már  Budavár  felett ; 
Villámok  ádáz  zápora,  vérözön 
Toldúlt  s  rohant  rád  számtalanszor : 
Ám  de  te,  mint  az  egekbe  ötlö 

Kriván,  mosolygál  a  zivatar  között. 
Rémíthetetlen  mellyed  acélfalat 
Vont  fel  körülted,  s  vakmerően 
A  haragos  buzogányt  ragadván 

Gígászerővel  harcra  szegült  karod, 
Vívtál  ezerszer  többel  ezer  csatát: 
Menj,  most  mutasd  meg  Zrínyi  lelkét. 
Zrínyi  dicső  remekét,  halálát! 

Merj !  a  merészség  a  fene  fátumok 
Mozdíthatatlan  zárait  átüti, 

S  a  mennybe  gyémánt  fegyverével 
Fényes  utat  tusakodva  tör  s  nyit. 


[Hóra- 

HORATIUSHOZ 

Róma  felséges  szavú  Pindarussza, 
Flaccus!  eldőlt  már  az  Olimpig  ötlö 
Róma  s  a  roppant  Capitóliumnak 

Szent  tüze  elhunyt. 

Ám  te  élsz  most  is!  neved  és  Kaménád 
A  dicsőségnek  tetején  ragyognak. 
A  halandóság  köde  fel  nem  érhet 

Fényes  egedre. 

Ó  te  buzdítsd  fel  magas  énekeddel 
Gyenge  Múzámat!  te  emeld  magadhoz 
Lantomat!  fűzd  rá  tüzes  ömledésed 

Étheri  szárnyát: 

Hogy  tehozzád  felvigyen,  és  tevéled 
Tíburod  csendes  ligetébe  rejtsen, 
Hol  te  oly  sok  szép  örömet  találtál 

Blanduziádnál. 

Ott  taníts  engem  nemes  érzeményid 
Tiszta  forrását  buráimra  csalni; 
Ott  taníts:  mint  kell  az  idővel  élni 

S  bölcsen  örülni. 

Ott  taníts:  nyugodt  megelégedéssel 
A  dicső  virtusz  menedéköléböl 
A  vad  orkánok  s  habok  üldözését 

Nézni  mosolygva. 


[Búcsú- 

BÜCSÚZÁS  KEMENES-ALJÁTÓL 

Messze  setétedik  már  a  Ság  teteje, 
Ezentúl  elrejti  a  Bakony  erdeje, 

Szülőföldem,  képedet: 
Megállok  még  egyszer  s  reád  visszanézek. 
Ti  kékellő  halmok!  gyönyörű  vidékek! 

Vegyétek  bús  könnyemet. 

Ti  láttátok  az  én  bölcsőmnek  ringását, 
S  ácsorgó  ajakam  első  mosolygását 

Szülém  forró  kebelén; 
Ti  láttátok  a  víg  gyermek  játékait, 
A  serdülő  ifjú  örömit,  gondjait, 

Éltem  vidám  reggelén. 

Mélyen  illetődve  búcsúzom  tőletek; 
Elmegyek :  de  szívem  ott  marad  véletek 

A  szerelem  láncain. 
Hímezze  bár  utam  thesszáli  virulmány, 
Koszorúzza  fejem  legdicsőbb  ragyogvány 

A  Szerencse  karjain; 

Bánatos  érzéssel  nézek  vissza  rátok. 
Ti  szelíd  szerelmek  s  vidám  nyájasságok 

Örömmel  tölt  órái! 
Nem  ád  vissza  nékem  már  semmi  titeket! 
Evezzem  bár  körül  a  mély  tengereket, 

Mint  Magellán  gályái. 

Ó  gyakran  a  szívnek  édes  ösztöneit 
S  tárgyaihoz  vonzó  rózsaköteleit 

Egy  tündér  kép  elvágja! 

[A  szi- 

A  szilaj  vágyások  gigászi  harcait, 
E  bujdosó  csillag  ezer  orkánjait 

Bevont  szemünk  nem  látja. 

Hív  szivünk  csendesebb  intésit  nem  halljuk, 
Az  előttünk  nyíló  rózsát  letapodjuk, 

Messzebb  járnak  szemeink; 
Bámulva  kergetjük  álmunk  tarka  képét, 
Örökre  elvesztjük  gyakran  éltünk  szépét, 

S  későn  hullnak  könnyeink. 


KESZTHELY 

Itt  a  kék  Balaton  partja  virányain, 
Hol  minden  mosolyog,  mint  az  arany  világ; 
Hol  dús  búzakalász  rengedez  a  mezőn, 
S  a  halmok  koszorús  oldalain  ragyog 
A  százféle  gyümölcs  s  a  zamatos  gerezd. 
Itt,  a  keszthelyi  zöld  parton  emelkedik 
A  csendes  Helikon.  Jőjetek,  ó  szelíd 
Áon  Szüzei!  és  verjetek  itt  lakást! 
Nézzétek,  mi  kies  sorhegy  ölelgeti 
A  tér  telkeit  és  a  vizenyős  lapályt; 
Itt  leltek  gyönyörű  thesszali  berkeket. 
Bércforrást,  susogó  völgyeket  és  homályt. 
Gyakran  mulatóz  itt  hínaras  öblökén 
Néreusz,  sáskoszorús  nimfa-leányival; 
Gyakran  zengeti  itt  Árion  énekét 
A  hold  fénye  alatt  gerjedező  vízen. 
S  nézzétek,  hol  ama  már  feketült  falak 
Látszatnak,  menedékváratok  ott  vagyon: 
Ott  vár  titeket  egy  Bölcs,  s  kebelébe  zár 
Egy  nagy  Férjfi,  kinek  lelke  perikleszi 

[Század- 

Századnak  született,  s  aki  virágkorát 
Rómának  ragyogóbb  színre  derítené. 


A  FELKÖLT  NEMESSÉGHEZ 
A  SZOMBATHELYI  TÁBORBAN,  1797. 

Él  még  nemzetem  Istene! 
Buzgó  könnyeimen  szent  öröm,  ömledezzl 

Állsz  még,  állsz,  szeretett  Hazám! 
Nem  dőlt  még  alacsony  porba  nemes  fejed! 

Méltán  búslakodám  előbb. 
Hogy  hérosz  Eleid  nyomdokiból  kitérsz, 

S  régen  félt  veszedelmidet 
Rád  húzzák  netalán  majd  buta  korcsaid. 

Hálál  mást  mutat  e  sereg. 
Mely  most,  régi  magyar  módra,  nyeregben  ül. 

Nem  szállt  Trója  alá  soha 
Ily  szép  spártai  had,  sem  Hunyadink  kevély 

Zászlóit  nem  emelte  volt 
Rettentőbb  hadi  nép  Bécs  letörött  falán. 

Csak  sast  nemzenek  a  sasok, 
S  nem  szül  gyáva  nyulat  Núbia  párduca. 

Thétisz  nagy  fia  nem  maradt 
Chíronnál,  mikoron  kardra  veté  szemét: 

Árpád  vére  se  hűlhet  el. 
Ámbár  rég  heverész  a  puha  pamlagon. 

Nézd:  most  felköti  fegyverét. 
Csákóján  lobogó  kolcsag  emelkedik. 

Buzdító  katonás  ruhát 
Öltvén,  lelke  nemes  lángja  kigerjedez. 

Majd  kardjára  felesküszik. 
Mindent  ront  s  megemészt,  mint  heves  Afrika 

[Búsult 

Búsult  tigrise,  amidőn 
Ordít  kölykeiért  s  körme  viaskodik. 

Majd  felkelnek  alattad  is, 
Ó  József!  nagyanyád  Trézia  bajnoki, 

S  bátran  mégy,  szeretett  vezér, 
A  jégálpeszeken  s  Adria  öblein. 

E  nép  nem  gyülevész  csoport. 
Nem  rabbérbe  emelt  bús  buzogányt  keze. 

Önként  áldoz  az  életet, 
S  horgas  kardja  kövér  hantjaiért  hasít. 

Míglen  hősi  bíbor  süveg 
Tündöklik  fejeden,  Hunnia  csillaga, 

Eszterházy,  dicső  magyar! 
Míg  győző  Eleid  pallosa  combodon 

Csattog:  győzni  fog  a  Magyar, 
S  Andrásnak  ragyogó  napja  le  nem  menend. 


WESSELÉNYI  HAMVAIHOZ 

1810. 

Leomlom  én  is  szent  porodon.  Nemes! 
A  Jókkal  együtt  könnyeket  áldozok. 
S  hamvvedredet  bús  cipruszággal 
Illeti  Melpomeném  zokogva. 

Nem  úgy  jelentél  meg  te  Hazád  egén, 
Mint  egy  szökőf ény,  mely  mosolyog  s  kivész, 
Mint  egy  szivárvány  tarka  párák 
Kölcsönözött  ragyogásaikkal: 

Te,  mint  az  orkán  s  mint  az  olimpi  láng. 
Megráztad  a  gőztorlatok  álpeszit; 

[S  villám- 


112  Berzsenyi  Dániel 

S  villámszavad  megszégyeníté 
A  gonoszok  s  cudarok  dagályát. 

A  Jók  csudáltak,  mint  az  Egész  javát 
Titkon  segítő  mennyei  tüneményt: 
Neved,  dicsőült  Wesselényi, 
Rettenetes  vala  és  imádott. 

Ritkán  talál  itt  enyhelyet  a  Derék. 
A  virtusz  útját  szörnyetegek  lesik. 
Pályája  küzdés;  ám  de  végre 
Talpa  alá  szegi  a  chimérát. 

Mint  hajdan  a  szép  Éthra  jeles  fia, 
Felbírtad  ifjú  karral  az  éktelen 
Márványt;  s  atyáid  pallosával 
Győzödelem  vezetett  az  égbe. 

Tekints  le  hozzánk  hős  Eleid  közül! 
Lebegj  körültünk,  légy  szeretett  Hazád 
Védlelke,  s  ó  add  vissza  fényes 
Díszeidet  deli  magzatodban! 


BARÁTIMHOZ 

Én  is  éreztem  s  tüzesen  szerettem, 
Éltem  a  szép  föld  örömit.  Barátim! 
Barna  fürtim  közt  szerelem  s  vidámság 

Mirtuszi  nyíltak. 

Repdezett  szívem  kies  Édenében: 
Mint  ama  boldog  ligetek  lakója, 

[Már 

Már  midőn  a  porkötelet  lerázta 

Léthe  virányin. 

A  szilaj  lélek,  rekeszét  kitörvén, 
A  nap  útján  túl  magasan  csapongott 
S  mint  az  étherben  lakozó  rideg  sas 

Földre  se  nézett. 

Mennyi  tündérbáj  s  ragyogó  kilátás, 
Mennyi  andalgó  öröm  és  reménység 
Rengetett,  édes  Csalatás!  öledben 

Mágusz  erővel. 

Álmaim  tűnnek,  leesik  szememről 
A  csalárd  fátyol,  s  az  aranyvilágnak 
Rózsaberkéből  sivatag  vadon  él 

Zordon  időkkel: 

Hol  csak  a  külszín  fedi  a  valóság 
Puszta  országát  bibor  állepelben; 
Ámde  a  Bölcsnek  beható  szemével 

Játszani  nem  mer. 

Látja  a  virtuszt  letapodva  nyögni. 
Látja  a  bűnnek  koronás  hatalmát, 
Szókratész  méregpoharát,  s  Tibérnek 

Trónusza  mocskát; 

Látja,  és  keblét  szomorún  bezárja. 

Nem  szeret  semmit,  de  nem  is  gyűlölhet; 

Szíve  óhajt  még,  de  üres  vadonban 

Hal  ki  nyögése. 


H  [Fohász- 

FOHÁSZKODÁS 

Isten!  kit  a  Bölcs  lángesze  fel  nem  ér, 
Csak  titkon  érző  lelke  óhajtva  sejt: 
Léted  világit,  mint  az  égő 
Nap,  de  szemünk  bele  nem  tekinthet. 

A  legmagasb  menny  s  éther  Uránjai, 
Mellyek  körülted  rendre  keringenek, 
A  láthatatlan  férgek,  a  te 
Bölcs  kezeid  remekelt  csudái. 

Te  hoztad  e  nagy  Minden  ezer  nemét 
A  semmiségből,  a  te  szemöldöked 
Ronthat  s  teremthet  száz  világot, 
S  a  nagy  idők  folyamit  kiméri. 

Téged  dicsőít  a  Zenith  és  Nadír, 
A  szélveszek  bús  harca,  az  égi  láng 
Villáma,  harmatcsepp,  virágszál 
Hirdeti  nagy  kezed  alkotásit. 

Buzgón  leomlom  színed  előtt.  Dicső : 
Majdan  ha  lelkem  záraiból  kikél, 
S  hozzád  közelb  járulhat,  akkor 
Ami  után  eped,  ott  eléri. 

Addig  letörlöm  könnyeimet,  s  megyek 
Rendeltetésem  pályafutásain, 
A  jobb  s  nemesb  lelkeknek  útján. 
Merre  erőm  s  inaim  vihetnek. 


[Bíz- 

Bizton  tekintem  mély  sirom  éjjelét! 
Zordon,  de  ó  nem,  nem  lehet  az  gonosz, 
Mert  a  te  munkád;  ott  is  elszórt 
Csontjaimat  kezeid  takarják. 

A  TÁNCOK 

Nézd  a  tánc  nemeit,  mint  festik  játszi  ecsettel 

A  népek  lelkét  s  nemzetek  ízleteit. 
A  német  hármas  lépéssel  lejtve  kering  le, 

S  párját  karja  közé  zárja  s  lebegve  viszi. 
Egyszerű  a  német  mindenben,  s  csendesen  ör- 

[vend 
Egyet  ölel  mindég  s  állhatatos  szerető. 
Agallusfellengveszökiksenyelegvekacsingat 
Párt  vált,  csalfa  kezet  majd  ide,  majd  oda 

[nyújt. 
Ez  heves  és  virgonc,  örömében  gyermeki  nyá- 

[jas. 
Kényeiben  repdez  s  a  szerelembe  kalóz, 
A  magyar  egy  Pindár:  valamerre  ragadja  ne- 

[géde, 

Lelkesedett  tűzzel  nyomja  ki  indulatit. 

Majd  lebegő  szellő,  szerelemre  olvad  epedve, 

S  búja  hevét  kényes  mozdulatokba  szövi; 

Majdmagafellobanvakiszáll  a  bajnoki  táncra, 

(Megveti  a  lyánkát  a  diadalmi  dagály), 
S  rengeti  a  földet :  Kinizsit  látasz  véres  ajakkal 

A  testhalmok  közt  ugrani  hőseivel. 
Titkos  törvényit  mesterség  nem  szedi  rendbe. 
Csak  maga  szab  törvényt,  s  lelkesedése  ha- 

[tárt. 
Ember  az,  aki  magyar  tánchoz  jól  terme,  örül- 
Férjfierő  s  lelkes  szikra  feszíti  erét.   [jön! 
H  2  [Élet- 

ÉLETFILOZÓFIA 

Én  is  örömre  születtem 

Árkádia  berkében, 
Rózsapárnán  szenderegtem 
Cipris  ámbrás  ölében. 
Az  arany  század  Istene 
Pásztorai  közé  kéne. 

Ah!  de  mint  az  arany  világ, 

A  rózsakor  elrepül ! 
Olimpuszra  más  Isten  hág, 
S  Dodona  berke  dördül. 
Elvirít  a  szép  kikelet, 
S  vele  a  heszperi  liget. 

Az  enyém  is  elvirult  már! 

Pályám  vége  közelit: 
Hol  a  gigászi  örök  vár 
Chaoszába  elmerit, 
Mint  egy  cseppet  az  óceán. 
Mint  egy  sóhajtást  az  orkán. 

Légyen  álom,  légyen  biró, 

Bátran  megyek  elébe, 
Mint  egy  elfáradt  utazó 
A  vadon  enyhelyébe. 

Mert  ha  biró :  nem  furdal  vád. 
Mert  ha  álom,  nyugalmat  ád. 

Ember  voltam,  csak  gyarlóság 

Létem  fényes  bélyege, 
Ha  virtuszom  nem  hiúság, 

Forró  vérem  melege, 
Ha  szívem  nemesebben  vert, 
önmagában  méltó  bért  nyert. 

Sirjak-e,  hogy  életemet 

Jól  használni  nem  tudtam, 
S  legkiesebb  ösvényimet 
Álmodozva  folytattam? 
Ha  ezt  újra  elkezdhetném: 
Ismét  a  raúltat  követném. 

Az  ifjúság  örömeit 

Lelkesedve  öleltem, 
De  szívem  szebb  ösztöneit 
Soha  bé  nem  tölthettem. 
Ithakám  partját  elértem: 
S  ah,  Hazámra  nem  ismertem! 

Ügy  éltem,  hogy  életemet 
Visszaélni  nem  bánnám. 
Ügy  éltem,  hogy  életemet 
Végezni  ne  fájlalnám; 
Megcsókolgattam  rózsáját. 
Megizzadtam  vaspályáját. 

Láttam  a  mosolygó  tavaszt, 

Láttam  az  égető  nyárt. 
Láttam  minden  időszakaszt 
S  minden  földi  láthatárt: 
Ha  örök  időket  élnék, 
Ezeknél  többet  nem  érnék. 

Tűnő  éltem  rövidségét 
Én  tehát  nem  síratom, 

S  a  Jövendő  kétes  képét 

Előre  nem  borzadom. 
Minden  kornak  van  Istene, 
Nem  zúgolódom  ellene, 

S  kebelemben  marasztom. 


LEVÉLTÖREDÉK  BARÁTNÉMHOZ 

Ne  kérdezd,  Barátném!  mint  töltöm  időmet, 

S  távolléted  alatt  kedvem  miben  lelem  ? 
Tudod,  elvesztettem  édes  Enyelgőmet, 

Tudod,  magam  vagyok,  mert  te  nem  vagy 

[velem. 
Lefestem  szüretem  estvéli  óráit. 

Ha  már  cselédimet  nyugodni  eresztem. 
És  csak  alig  hallom  a  vígság  lármáit. 

Agg  diófám  alatt  tüzemet  gerjesztem. 

Leplembe  burkolva  könyökemre  dűlök, 
Kanócom  pislogó  lángjait  szemlélem, 

A  képzelődések  álmába  merülök, 
S  a  lelkesedésnek  szent  óráit  élem. 

Az  őszibogárnak  búsongó  hangjai 
Felköltik  lelkemnek  minden  érzéseit, 

S  az  emlékezetnek  repdező  szárnyai 
Visszahozzák  éltem  eltűnt  örömeit. 

Életem  képe  ez.  —  Már  elestvéledtem. 
Beborult  az  élet  vidám  álorcája! 

Még  két  múlatótárs  van  ébren  mellettem: 
A  szelid  szerelem  hamvadó  szikrája, 
S  bús  melancholiám  szomorgó  nótája. 

[Napo- 

NAPÓLEONRA 

1820. 

Nem  te  magad  győztél,  hanem  a  kor  lelke  — 

[szabadság, 

Melynek  zászlóit  hordta  dicső  sereged. 

A  népek  fényes  csalatásba  merülve  imádtak, 

S  a  szent  emberiség  sorsa  kezedbe  került. 

Ámde  te  azt  tündér  kényednek  alája  vetetted, 

S  isteni  pálmádat  váltja  töviskoszorú. 
Amely  kéz  felemelt,  az  ver  most  porba  vi- 

[szontag; 
Benned  az  emberiség  ügye  boszúlva  va- 

[gyón. 


MAGYARORSZÁG 

Itt  hol  szőke  vizét  a  Duna  rengeti, 

Árpád  gazdag  arany  hantjain,  ó  hazám  I 

Ceresnek  koszorús  homloka  illatoz, 

S  a  bővség  ragyogó  kürtje  mosolyg  reád. 

Termékeny  mezeid  mennyei  harmatok 

Mossák,  s  csűreidért  Európa  irigyed. 

Itt  édent  mutató  sorhegyek  oldalin 

Bacchus  tölt  poharat,  s  néked  az  isteni 

Nektár  legnemesebb  vedreiből  merít, 

Itt  Árkádia  zöld  halmai  nyillanak. 

Hol  Pán  legjelesebb  barmok  után  dalol. 

Barmok,  milyeneket  boldog  Arábia 

Nem  látott,  sem  egyéb  nemzet  az  ég  alatt. 

Kárpátidnak  arany  gyomra  kevély  Perut 

Felmúlván,  örökös  kincseit  önti  rád. 

Minden  jót,  valamit  hint  az  Olimp  ura, 
Minden  jót,  valamit  Tellus  az  emberi 
Táplálásra  teremt,  néked  az  istenek 
Böv  mértekje  pazarl  büszke  határidon. 
Boldog  népeidet  Titusok  őrizik. 
Kik  mindannyi  atyák  és  kegyes  istenek, 
S  kiknek  trónusokon  Trézia  lelke  leng. 
Törvényed  s  koronád  Cherubim  őr  fedi. 
Nem  fertőzteti  meg  durva  tirann  keze : 
Törvény,  nem  hatalom  kénye,  uralkodik 
Rajtad,  s  régi  dicső  nemzeti  díszed  áll. 
Ó  bár  vajha  kies  gyöngykoszorúd  között 
Még  egy  illatozó  rózsa  fakadna  ki : 
Szállnának  le  reád  Grécia  isteni, 
Kik  hajdan  lehozák  Attika  földire 
A  nagy  mestereket  s  bölcs  tudományokat. 
Akkor  csillagokat  hatna  kevély  fejed, 
S  elbámulna  reád  a  zenith  és  nadir. 

ALUDJTÓL  BERZSENYIIG, 
a  XVIII.  század  hetvenes 
éveitől  a  XIX.  század  húszas 
éveiig  terjedő  korszakát  iro- 
dalmunknak öleli  föl  ez  a 
kis  anthológia.  Irodalmunk 
egyik  legérdekesebb  korszaka  ez,  az  öntudatra 
ébredésnek,  tehát  a  tulaj donképeni  céltudatos 
művészi  életnek  a  kezdete.  Eleinte  csupa  tapo- 
gatózás, az  előfutárok,  Faludi  Ferenc  (1704 — 
1779.),  Ányos  Pál(1756-1784.),  Verseghy  Fe- 
renc (1757—1822.),  Bacsányi  János  (1763— 
1845.),  Dayka  Gábor(1769—1796.),  Virág  Be- 
nedek (1754 — 1830.)  már  éreznek  magukban 
annyi  erőt,  hogy  a  régi,  elcsépelt  minták,  az 
utánzás  jármát  lerázzák,  de  még  nem  annyira 
önállóak  és  nem  is  olyan  tehetségesek,  hogy 
viszont  teljesen  szabadulni  tudnának  a  megúj- 
hodást hozó  idegen  befolyások  varázsától.  Már 
Kazinczy  Ferenc  (1759 — 1831.),  Szemere  Pál 
(1785—1861.)  és  Kisfaludy  Sándor  (1772— 
1844.)  alakja  élesebben  kiválik  a  kisebbrangú 
költők  seregéből,  de  az  igazi,  független  mű- 
vészi egyéniséget  csupán  Csokonai  Vitéz  Mi- 
hály (1773—1805.),  Kölcsey  Ferenc  (1790— 
1838.)  és  BerzsenyiDániel(1776—1836.)  kép- 
viselik. Csokonainak  külön  kötetet  szántunk, 
viszont  Kölcsey  és  Berzsenyi  költészete  nem 

olyan  arányos  minden  részében,  hogy  egy 
önálló  kötet  megtelne  válogatott  verseikből.  így 
is  azonban  rajta  voltunk,  hogy  mindaz,  ami 
műveikben  igazán  tökéletes,  a  maga  egészében, 
hiánytalanul  meglegyen  gyűjteményünkben. 
A  kötetet  Faludinak  egy  szonettje  vezeti 
be;  szonettnek  még  kissé  esetlen  és  félszeg, 
de  nevezetes  nemcsak  azért,  mert  első  fecskéje 
irodalmunkban  ennek  a  sajátos  nyugati  vers- 
formának,  hanem  azért  is,  mert  jellemzőnek 
tartottuk  a  kor  egész  költészetére.  A  magyar 
irodalom,  mely  eddig  szinte  kizárólag  a  klasz- 
szikus  és  bibliai  minták  után  indult,  most  ismer- 
kedik meg  először  behatóbban  a  tulajdon- 
képeni  nyugati  műfajokkal,  az  olasz,  francia, 
angol  és  német  irodalom  jellemző  alkotásaival. 
Irodalmunk  ekkor  emelkedik  ki  eddigi  elzárt 
provincializmusából,  szűklátókörű  deákos  mű- 
veltségéből és  lép  szorosabb  érintkezésbe  a 
modern  világirodalommal.  Az  irodalomtörté- 
neti köztudat  u^yan  Ráday  Gedeonnak  tulaj- 
donítja az  úgynevezett  „nyugateurópai  ver- 
selés'' meghonosítását  és  általában  Faludit 
egy  régibb  korszak  írói,  Mikes  és  Amadé  közé 
számítja.  Ez  azonban  téves  fölfogás.  Faludi 
bár  elszigetelten  dolgozik,  egész  munkássá- 
gával a  megújulás  előfutárja  s  versformái  is 
közelebb  állanak  a  nyugateurópai  formákhoz, 
mint  Rádayéi,  mert  míg  ezeknél  a  nyugati 
hangsúlyos  verselés  helyett  az  időmérték 
és  rím  kapcsolata  alkotja  az  újdonságot,  addig 
Faludi  kísérletet  tett  a  hangsúlyos  lábakra, 
ami  szabadabb  és  élénkebb  az  időmértékes- 
nél és  amit  verselésünk  úja b b  fejlődése  is  igazol. 

Ügyeltünk  arra  is,  hogy  az  egész  kö- 
tet egységes  benyomást  keltsen  és  a  kor  képe 
egységesen  bontakozzék  ki  benne.  A  francia 
forradalom  első  fuualata  már  Bacsányinál 
érezhető,  Napóleon  világhődításai  Berzsenyi 
féltő  hazaszeretetét  késztik  lelkes  szólamokra, 
míg  Kazinczy  és  Kölcsey  látomásaiban  a  ma- 
gyar forradalom  veti  előre  árnyékát.  Színe- 
sebben alakulnak  ki  az  egyes  írói  egyéniségek 
képei:  Kazinczy  világpolgári  álmai  mellett 
megszólal  rajongó  fajszeretete  és  a  magyar 
nyelv  újításáért  vívott  lankadatlan  küzdelme, 
szentimentális,  németes  ellágyulása  melleit 
finom,  görögös  iróniája;  Kölcsey nél  a  keserű, 
kiábrándult  életbölcseséget  meg  enyhíti  a  nem- 
zeti haladásba  vetett  hite;  Berzsenyinél  a  há- 
borgó magyarságot  a  stoikus  megnyugvás. 
A  műformák  is  elég  változatosan  vannak  kép- 
viselve: Kisfaludy  Sándor  lírai  eposzának  és 
regéinek  kissé  egyhangú  stanzái,  Kazinczy  és 
Kölcsey  könny edt  dalai,  Szemere  elegáns  szo- 
nettéi, Berzsenyi  méltóságteljes  ódái.  Első  pil- 
lanatra talán  tarka  kép,  de  azért  van  benne 
egység,  mert  egészében  hű  ábrázatát  adja 
annak  a  kornak,  amely  sokféle  törekvéseivel, 
próbálgatásaival,  szétfutó  irányaival  mégis 
csak  a  magyarság  első,  nagy  kulturális  ébre- 
désétjelképezi. 

1921.  Pünkösd  hetében. 

KIRÁLY  GYÖRGY. 

